Goizean pasako dira epailearen aurretik AHTren kontrako manifestazioan atxilotutako zortzi lagunak - Debagoiena - Goiena.eus\nGoizean pasako dira epailearen aurretik AHTren kontrako manifestazioan atxilotutako zortzi lagunak\nUbane Madera 2009-01-19 12:18\nZortzi lagun atxilotu egin zituzten zapatuan eta beste horrenbeste lagun ospitaletik pasa behar izan ziren, Ertzaintzak Abiadura Handiko Trenaren kontrako manifestariak desalojatu ostean. Azken ordukoaren arabera, goizean pasako dira atxilotutako lagunak epailearen aurretik; eta ospitaletik pasa diren beste zortzi lagunei eman diete dagoeneko alta.\nZapatuan atxilotutuako zortzi lagunak oraindik Lakuako komisarian segitzen dute. Mila Elortza, AHT Gelditu Elkarlaneko ordezkaria oraintxe da Gasteizerako bidean. Hark aditzera eman du espero dutela gaur bertan pasako direla epailearen aurretik.\nKontatu du zortzi lagunak daudela akusatuta desobeditzeagatik, atentatua egiteagatik eta desordena eragiteagatik. Eguerdian berri gehiago izango dutela ere esan du.\nOspitalera joan behar izan zuten zaurituen gainean, berriz, Elortzak esan du dagoeneko alta eman dietela zortziei.\nEhun lagun zaurituta\nProtesta ekitaldia deitu zuen AHT Gelditu elkarlanak zapaturako. Urbinara joan eta trena eraikitzeko obretara manifestazioa egin zuten. Hura amaitu zenean, hainbat lagun obren eremuan sartu ziren; orduantxe kargatu zuen poliziak, elkarlanaren esanetan, modu “bortitzean”, automobilak manifestarien kontra bidalita eta manifestari taldeak porrekin kolpatuz.\nIstiluak Urbinaraino iritsi zirela gaineratu du AHT Gelditu Elkarlanak, eta manifestari batzuk Urbinako batzar etxean babestu behar izan zutela euren buruak. Guztira, ehun zauritu baino gehiago izan ziren, tartean bazeuden baita ere gure eskualdeko herritarrak.\nManifestariak poliziaren kontra\nErtzaintzak emandako informazioaren arabera, berriz, hainbat manifestariak poliziaren kontra egin zuten, harriak eta bestelako objektuak bota zizkieten; hala desordenek aurrera egin ez zezaten, eta euren buruak defendatzeko manifestarien kontra kargatu behar izan zutela gaineratu du. Herrizaingo Sailak konfirmatu du goizean pasako direla atxilotutako zortzi lagunak epailearen aurretik.


Udal Artxiboa - Villabonako Udala\nVillabonako udal armarria, jatorrian\tVillabonako udal artxiboan berri interesgarri asko dago. Gaur aurkezten duguna, baina, bereziki erakargarria da. Gainera, ez dira Gipuzkoan asko horrelako espedienterik duten herriak; Villabona-Amasako armarriaren ziurtagiriari buruz ari gara. Ziurtagiri hau ez da edonolakoa, 1671 urtean egindakoa baita. Bertan idatziz jaso ziren bere ezaugarriak (bai armarria, eta baita Gipuzkoa eta Villabonaren hainbat berezitasun ere) eta eskuz marraztu zer armarri koloreduna.Hau guztia pergaminoan dago egina eta marrazkia babesteko oihal bat josi zioten. Juan Mendoza, Carlos II erregearen kronista zenak egin zuen lan guztia.\nKaligrafiaren garrantzia XIX. mendean\tLan eskaera bat da orriak ageri duena, baina ez edonolakoa. Gaur egun ikustera ohituak gauden ordenagailuko letra berdinez egindako curriculumen oso desberdinak dira. Hauek XIX. mende erdialdean idatzitakoak dira. Idazteko makina edo bestelako tresnak eskasak ziren garai hartan kaligrafia jakitea beharrezkoa zen hainbat lan egin ahal izateko eta gehienetan beren ezagutzak erakusteko eskaera gutunaz baliatzen ziren.\nZubimusuren bilakaera mendeetan barrena\tVillabona eta Zizurkil batzen dituen Zubimusu izeneko zubiak baditu 3 begi. Gaur egun bi bakarrik dira arku erdikoak, baina garai batean hiruak ziren horrelakoak. Harrizkoa, antzinakoa, oso garrantzitsua bi herrientzat, baita ingurukoentzat,... Tira, ongi xamar ezagutzen ditugu zubi horren ezaugarri eta berezitasunak. Bestalde, erantsi dezakegu askotxo izan direla jasan dituen kalte eta berrikuntzak.\nIdi probetarako zaletasuna\nOrrialdea 1-(e)tik 3-(e)ra\tAnterior123Siguiente\tMENUA


Ane Ortiz: «Sexologoaren irudia, desagertzea onena» | Bizigiro | Berria\nATZEKOZ AURRERA. Ane Ortiz. Sexologoa\n«Sexologoaren irudia, desagertzea onena»\nPornografiaren bidez balio eta praktika okerrak jaso ditzakete gazte eta nerabeek. Horri aurre egiteko, sexu heziketa orokor baten beharra aldarrikatu du Ortizek. Gai horretan nola esku hartu azaldu du.\n2019ko ekainak 28 - Iruñea\nEskoletan edota tailerretan, tratu onei eta sexualitateari buruz aritzen da Ane Ortiz (Bilbo, 1989), Emaize zentroko sexologoa. UEUk antolatutako ikastaroa eman du Iruñean aste honetan: Pornografiaren aurrean nola esku hartu. Sare sozialekiko beldurra eta arriskua baztertuta egiten dute lan.\nPornografia, sexualitatea... Ikastaroa gazteleraz balitz, elkarretaratzea izanen zenuke atarian.\nGertatuko litzateke, bai, eta pena da. Sexualitatea jaiotzatik hil arte gurekin dagoen ezaugarri bat da, eta gizarte guztietan eta momentu historiko guztietan landu behar izan da. Sex hitz erroa entzuten dugunero beldurrak eta arriskuak etortzen zaizkigu burura, eta debekuak.\nAurrerapauso asko eman dira, eta, hemen, Nafarroan, lan handia egin da —Harrotu zerbitzua, legeak...—, baina oraindik gaiarekiko tabu handiak eta beldur asko dago.\nSexu heziketa da pornografiaren bidez jasotzen diren mezuen kontrako txertoa?\nBai, argi eta garbi. Ukaezina da pornografiak gizartean daukan eragina; hortaz, kalitatezko sexu heziketa bat izatea ezinbestekoa da. Europan bestelako ereduak ditugu, haur hezkuntzatik sexu heziketa derrigorrezkoa da, eta curriculumaren barruan dagoen ikasgaia da.\nBerez, pornografia txarra da?\nEsango nuke mainstream pornografia txarra dela eredu erotiko zehatz bat sustatzen duelako: emakumearen plazera ez du kontuan hartzen eta haren kontra egiten du. Baina, berez, pornografia ez da ez ona ez txarra. Arazoa da sexu hezkuntzarekin ez bada laguntzen. Erotikaren zientzia fikzioa dela ulertu behar dugu, eta, horretarako, sexu hezkuntza programa egonkorrak eta kalitatezkoak behar ditugu.\nZenbateko zabalpena du pornografiak nerabeen artean?\nOrain dela gutxiko ikerketa baten arabera, batez beste 8 urterekin hasten da kontsumoa. Baina kontuan hartu behar dugu kontsumitzaileak bi motatakoak izan daitezkeela: aktiboak eta pasiboak. Normalean, 8 urtekoak pasiboak dira: hau da, Interneten agertzen zaie pornografia, edo lagun edo lehengusu batek erakusten die bideo bat. Horren helburua ez da kitzikatzea. Dena den, kontsumitzen dute? Bai. Guk eskoletan esku hartzea egiten dugunean ikusten dugu. DBHn batez ere, mutil gehienak kontsumitzaileak dira, eta neskak geroz eta gehiago.\nNola har liteke esku hain eskura dagoen zerbaitetan?\nAzken finean, mainstream pornografia goitik behera deseraiki behar dugu. Gorputz ezberdinak erakutsi behar dira, eta sexu praktiken eta osasuna zaintzearen inguruan hitz egin. Plazera erdigunean jarri behar da, eta ez bakarrik gizonena. Gure gorputza den bezalakoa onartzea da helburua, baina pornografiaren ereduekin oso zaila da. Azkenik, gure erotika eta desirak adierazteko gai izan behar gara.\nHeldu askok kontsumitzen dute pornografia. Hipokrisia dago kezka horien atzean?\nBai, badago. Pornografia historikoki gehien kontsumitu den baliabidea da: koltxoi azpiko aldizkariak edo Egiptoko papiroetan dauden iruditegi pornografikoak. Azken hamarkadetan, kapitalismoak bere egin, eta heldu askok kontsumitzen duten produktua bihurtu da.\nGazteek bestelako pornografia kontsumituko balute kezka sortu beharko litzateke ere?\nHasteko, gazteek ez dute bakarrik mainstream pornografia kontsumitzen. Pornografia atari nagusienetan kategoria pila bat daude. Hala ere, hori da gehien kontsumitzen dena. Zoritxarrez, gizartea kezkatuko litzateke, sex erroa duen guztiak eta sexualitatearen inguruko guztiak beldurtzen gaituelako.\nBaina sexologo gisa kezkagarria litzateke?\nEz. Eta mainstream-a kontsumitzen badute ere ez, zer ikusten ari diren baldin badakite.\nKontrola, xantaia, intimitatearen inbasioa... Teknologiek errazten dituzten gauzak dira. Nola heltzen zaio gaiari?\nAskotan, sare sozialen lanketa egiten da arrisku eta beldurretatik. Plano digitalean izaten diren jokabideak plano analogikoetan izaten direnaren isla dira. Sare sozialetan ezberdintasun bat dago: magnifikatzeko gaitasuna eta arintasuna. Tratu onetan oinarritutako harremanak bultzatu behar ditugu.\nSexu hezkuntza ez da ongi garatu eskoletan? Zer falta da?\nAurrerapausoak eman dira, baina lan handia dago egiteko. Esku hartzeak gehienetan oso mugatuak dira, zertzelada txikiak, eta ez dute jarraipenik. Onena litzateke sexologoaren irudia desagertzea, hau da, sexologook eskoletan sartu behar ez izatea. Sexualitatea haur hezkuntzatik batxilergora arte landu beharko litzateke, zeharka. Baina, horretarako, irakasleen eta gurasoen inplikazioa eta formakuntza beharrezkoak dira.


Diseinua eta kolorea, aukera nagusiak\nHorma guztietan efektu ikusgarriak sortzen dituen elementu apaingarri bat zenefak dira. Paperezkoak izan daitezke, edo, bestela, txantiloiz pintatzeko teknikarekin, norberaren diseinu gisa egin daitezke. Merezi du, zalantzarik gabe, azken efektua.\nLehenik eta behin, komeni da zenefa egiteko nahi den diseinuko txantiloia aukeratzea. Halaber, badago aukera zenefa bat baino gehiago sartzeko altuera desberdinetan, bai diseinu berekoak, bai beste batekoak. Lana arintzeko eta beste pertsona batek lan horretan lagundu ahal izateko, diseinu bereko plantilla bat baino gehiago erostea komeni da.\nAukeratutako zenefa-motarekin, hurrengo pausoa marrazkia zein kolorerekin beteko den aztertzea da. Ia langile guztiek eskaintzen dute nolabaiteko aniztasun kromatikoarekin jolasteko aukera, baina komeni da baloratzea zein den egokiena, kontuan hartuta gela, gelako giroa eta hormaren atzeko kolorea.\nKolorea argi dagoenean, komeni da behar den guztia eskura izatea. Nahasketa bat bada, erabili beharreko pintura guztia aldi berean prestatzea komeni da; izan ere, nahastea beste behin prestatzen bada, ia ezinezkoa da lortzen den tonua berbera izatea.\nOndoren, komenigarria da zenefak zer altuera eta linea izango duen zehaztea. Edozein jauzik edo desnibel txikik atentzioa emango luke; beraz, garrantzitsua da zenefak jarraitu behar duen horizontal egokia ezartzea.\nGidak ezarri ondoren, ongi finkatutako txantiloia jarri behar da karrozero-zintarekin, eta nahi den kolorea eman, txantiloiaren teknika jarraituz. Teknika horretan, funtsean, pintzel berezi bat erabiltzen da, eztandarako egokia, zurdak pixka bat igurtzi eta kolpe lehor arinekin emateko, inoiz ez ohiko pintzelkadekin.\nOndoren, kendu txantiloia leun-leun, eta arrastatu gabe, zirriborrorik gerta ez dadin. Eta eragiketa behin eta berriz errepikatzen da, horma osoa amaitu arte.\nGela bateko giroa aldatzeko modu erraz eta merkea da hau, horma osoa birpintatu gabe eta aparteko dekorazio lanik egin gabe.\npintar-eu Txantiloiz hornitzea zenefas


Hazkunde esponentziala - Uribe kosta - Hiruka.eus\nHiruka.eus 2021-05-04 13:01\nIzurriaren bilakaera ulertzeko funtsezko kontzeptua da hazkunde esponentziala, horrela hedatzen baita birusa. Hobeto ulertzeko, alderantzizko piramide bategaz alderatzen da; piramide horretan, maila batetik bestera igotzerakoan azalera bikoizten da. Beraz, jaitsi eta aurreko puntura iristeko, haren hedadura ere murriztu behar da.\nHorren gaineko argibideak eman ditu gaurkoan Ana Galarraga dibulgatzaileak Elhuyarren eta ETBren arteko elkarlanari esker.


Udalak bizikletaren erabilpena sustatuko du | Herribizia\nErrenteriako Udalak bizikletaren erabilera garraiobide gisa indartzeko plana jarriko du abian, oinezkoen joan-etorriak ere barne hartuko dituena. Hala aurkeztu zuten, Jose Manuel Ferradas Ingurumen zinegotziak, Jon Txasko Garraio zinegotziak eta Ander Irazusta plana egiten ari den Biziker enpresako ordezkariak asteartean.\nFerradasek azaldu zuenez, plan honekin herritarren mugikortasun ohituretan eragin nahi dute eta motorizatutako garraiobideen erabilera murriztu.\nLehenik eta behin, egungo egoeraren diagnostiko bat egingo dutela esan zuen Irazustak: “Errenterian bizikletaren erabileraren eta erabilera horren zergatiak erakutsiko dituen argazkia beharrezkoa zaigu”. Horretarako, besteak beste, urtarrilean telefono bidezko inkesta bat egingo diete 400 herritarrei.\nEmaitza hauekin, herrian bizikletaz ibili ahal izateko sare bat proposatzea izango da helburua, segurtasuna bermatuko duena eta txirrindularientzat erakargarria izango dena. Gainera, oinezkoentzako ibilbide eta neurriak ere prestatuko dituzte.\nTxaskok, bere aldetik, plan hau ez dela isolatutako ekintza bat izango adierazi zuen. Izan ere, hor daude, garraio publikoa bultzatzeko Mugi txartela, Eskola bidea edo bidegorrien luzapenak.\nHirian bizikletaz ibiltzen ikasteko ikastaroak doan\nPlan honekin batera Udalak bizikletaren erabileraren eta bideetan zirkulatzeko tekniken gaineko doako bi ikastaro eskainiko dizkie herritarrei: larunbatean, hilak 14 lehendabizikoa eta hilaren 28an bigarrena. Hala azaldu zuten, Txita garraio iraunkorreko enpresako Dani Ruiz eta Harri Zuazok aurkezpenean. Eurak izango dira, Euskal Energiaren Erakundearekin (EEE) babesarekin, ikastaroak ematearen arduradunak.\nIkastaroak Xenpelar kaleko Reina aretoan hasiko dira 11:00etan, ordu bat eta erdi eta bi ordu arteko iraupena izango dute, eta, batez ere, ikastaro praktikoa izango dela esan dute. Helburua da bideetan zirkulatzean segurtasuna eta konfiantza hobetzea, eta bide batez, bizikletaren erabilera baliagarriagoa eta atseginagoa izatea.\nBizikleta erabiltzen gutxieneko esperientzia eta trebetasuna beharko dira eta bertaratzen den bakoitzak bere bizikleta eraman beharko du ikastaroan parte hartu ahal izateko.Gainera, aurretiaz izena eman beharko dute interesdunek 943275585 telefonoan edo info@txita.com helbide elektronikoan, ikastaroa abenduaren 14an edo 28an egin nahi duten zehaztuz.


Programaren helburua da Etika aplikatuaren arloko trebetasun eta teknika zehatzei lotutako prestakuntza sendotzea. Aparteko erabilgarritasuna du goi mailako hezkuntza eremuetan, administrazio publikoetan eta gizarte zibileko erakundeetan lan egiten duten aholkularientzat eta profesionalentzat, horietan behar beharrezkoa baita:\nIngurune konplexuetan moldakortasunez, trebetasunez eta sen etikoz lan egitea, pertsonen, taldeen eta erakundeen artean bitartekotza lanak egiteko, etikan oinarritutako elkarrizketaz, deliberazioaz edo negoziazioaz baliatuz.\nEgokitzapen etikorako tresnak diseinatzea eta eraginkortasunez erabiltzea, sormenez eta egoera berezi bakoitzari egokituta.\nGizartea eratzeko prozesua arrazoituz aztertzea, azaltzea eta ebaluatzea, etika aplikatuen ikuspegitik.\nModuluak eta gaiak lantzen dituen ikaskuntza eta irakaskuntza eredua Deustuko Hezkuntza Ereduan zehazten da. Eredu honen helburua da ikasteko modu autonomo eta esanguratsua sustatzea eta, horrela, ikaslea arlo guztietan (pertsonalean, sozialean, etikoan, akademikoan eta profesionalean) erabat garatzea.\nMasterraren formatua erdipresentziala denez, ALUD plataforma erabili ahal izango duzu baliabideak eta dokumentazioa erraz eskuratzeko, bai eta tutoretzen bidez ikasprozesuaren jarraipena egiteko ere. Plataforma honen bidez:\nmaterial eta baliabideak eskuratu ahal izango dituzu: testuak, bideoak, webak…;\nlankidetzan aritzeko taldeak osatu;\nirakasle eta tutoreekin harremanetan egon;


Haur pobreziaren «aurka borrokatzeko» akordioa lortu dute Eusko Legebiltzarrean | Politika | Berria\nHaur pobreziaren «aurka borrokatzeko» akordioa lortu dute Eusko Legebiltzarrean\nAraban, Bizkaian eta Gipuzkoan haurren pobrezia puntu eta erdi igo da bi urtean, eta adingabeen artean %11,7ra iritsi da.\nPobreziaren aurkako manifestazioa Bilbon. Artxiboko irudia Marisol Ramirez/ FOKU Tamaina handiagoan ikusi\n2021eko urriak 14 16:38\nElkarrekin Podemos-IUk haur pobreziaren aurka «borrokatzeko» eta haurren eskubideak areago «hobetzeko» mozio bat aurkeztu du Eusko Legebiltzarreko osoko bilkuran. EAJk, PSEk eta PPk babestu egin dute. EH Bildu, berriz, abstenitu egin da.\nIsabel Gonzalez Elkarrekin Podemos-IUko legebiltzarkideak adierazi duenez, ezin daiteke «normal onartu» haurren pobrezia, eta orain arteko politikek «porrot» egin dutela esan du. Izan ere, Araban, Bizkaian eta Gipuzkoan goraka doa haur pobrezia: pobreziaren eta desorekaren 2020ko azken inkestak ohartarazi duenez, haurren pobrezia puntu eta erdi handitu da bi urtean, eta adingabeen artean %11,7ra iritsi da.\nAdostutakoen artean, Aukerak Suspertzen programa abian jartzea erabaki dute: haurren alfabetatzea eta familia zaurgarrien irisgarritasun digitala errazteko. Horrez gain, egoera sozioekonomiko zaurgarrian dauden familietan hezkuntza behar bereziak edo ikaskuntza zailtasunak dituzten ikasleek behar duten laguntza espezifikoa indartuko dute. Legebiltzarraren egutegian, berriz, gaur-gaurko gai bihurtuko da haur eta nerabeen eskubideen lege proiektu berria.\nGonzalezek esan du «zapore gazi-gozoa» utzi diola azken erabakiak, eta «anbizioa falta» izan dela aurpegiratu die beste alderdiei. Koalizio morearen jatorrizko proposamenean, lerro estrategiko bat txertatzea nahi zuten Euskadi Next- 21-26 funtsen barnean, haurren politiken gainekoa. «Guztiz ezinezkoa izan da, Berdintasun Ministerioko Corresponsables programan ikusi dugun bezalaxe», azaldu du Gonzalezek.\nHitzarmenetik kanpo gelditu da haurren pobrezia borrokatzeko laguntza espezifiko bat, txirotasunaren mugan bizi diren eta seme-alabak dituzten familientzat bermea ematekoa zena. Gonzalezek baieztatu du neurri horrek «zinez hobetuko» zuela haien bizimodua.\nAzkenik, Gonzalezek gogora ekarri ditu Erika Tavaresen bi ume adingabeak —bikotekideak hil zuen Tavares— . Eskatu du haien eskura jartzeko doluan eta egoera psikologikoan laguntzeko behar diren baliabideak.


Prototipo termikotik industrializaziora, saiakuntza-bankuen bidez | CIC energiGUNE\nPrototipo termikotik industrializaziora, saiakuntza-bankuen bidez\nSaiakuntza termikoen bankuetan proba esperimentalak egiteak, sistema baten diseinua eta segurtasuna industriarako garrantzitsua den eskala batean baliozkotzeaz gain, ohiko froga-erroretik eratorritako kostua saihestea ahalbidetzen du.\nKarbono-balantze neutroa lortzeko irrika ezagunak, sorkuntza berriztagarria handitzeaz gain, energia eskariaren arabera kudeatzeko gai diren biltegiratze termikoko sistemak garatzea ere eskatzen du.\nBiltegiratze termikoko sistemen garapen-denborak laburtzeko eta merkatura lehenago iristea lortzeko bide bat saiakuntza termikoko banku batetik edo baliozkotze-prozesu batetik igarotzen da, kontrolatutako instalazioetan eskala garrantzitsuan probatzeko gai dena.\nPrototipatze eta testaketa termikorako instalazioak\nTenperatura altuetan baldintza dinamikoetan lan egiten duen biltegiratze termikoko sistema baten diseinua eta segurtasuna ziurtatzeko, aldez aurretik baliozkotze-prozesu bat egin behar da baldintza kontrolatuetan.\nOro har, tenperatura altuak lortzeko eta funtzionamendu-baldintzak simulatzeko gai diren ekipoak dituzten laborategi-inguruneetan egiten da, sistemaren portaera etengabeko monitorizazioko mekanismo oso zehatzen bidez biltzen den bitartean.\nCIC energiGUNE sistemen ingeniaritza-taldeak hiru instalazio hidrauliko industrial ditu aplikazio termiko askori estaldura emateko. Lurrunarekin, olio termikoarekin eta airearekin lan egiteko diseinatutako hiru begizta hidrauliko dira.\nAire-begizta: aire beroko laborategiko instalazio esperimental bat da, tenperatura altuko inguruneetarako materialak eta osagaiak probatzeko diseinatua, hala nola altzairuak, biltegiratze termikoko sistema osoak, isolamenduak eta abar.\nOlio-begizta: instalazio honek fluido termiko desberdinekin funtziona dezake, fluido berogailu gisa, tenperatura altuko osagaiak eta biltegiratze termikoko sistemak aztertzeko prozesu industrialetarako eta/edo energia berriztagarrietarako.\nLurrun-begizta: lurrun-proben banku honek lurrun-aplikazioetarako hainbat material eta osagai probatzeko aukera ematen du, tenperatura- eta presio-baldintza desberdinetan, lurruna erabiltzen duten industrietan aplikatzeko.\nInstalazio horiek erabat monitorizatuta daude ingurune kontrolatu batean, eta, horri esker, entsegu-objektuak emarietan eta tenperatura aldakorretan jar daitezke, industriarentzat garrantzitsua den eskalan. Horrela, haien portaeraren neurri zehatzak lortzen dira denbora errealean, eta, horrela, aztertu beharreko ekipoaren diseinua baliozkotzen eta optimizatzen da.\nProba esperimental horiek saihestu egiten dute proba klasikotik eratorritako kostua, eta hainbat sistemaz osatutako prozesu batean oinarritzen dira:\nPonpaketa-sistema: instalazio bakoitzak ponpa edo haizatzaile elektriko bat du, abiadura aldakorrekoa, fluido bero-eramaileak (airea, olioa eta lurruna) mugi ditzakeena zehaztutako emari-tarteen barruan.\nBerotze-sistema: erresistentzia elektrikoak erabiliz behar den beroa sortzen duten ekipoak dira. Sistemaren irteerako tenperatura-kontrolak sistemaren potentziaren erregulazio fina ahalbidetzen du, eta eskatutako saiakuntza-tenperaturetara leialki hurbiltzea lortzen du.\nHozte-sistema: aire/fluido bero-eramailearen bero-trukagailuek osatzen dituzte, eta fluidoaren tenperatura murriztea ahalbidetzen dute, zirkuituan berriro txertatzeko, saiakuntzak egiteko behar diren baldintzetan.\nKontrol-sistema: lokarriek Labview ® ingurunean egiten den instalazioaren kontrol automatikoa eta urrunekoa ahalbidetzen duten prozesadore elektronikoak dituzte. Horrela, berotzeko/hozteko arrapalak, ziklo termikoak eta fluido bero-eramailearen fluxuaren norabide-aldaketak programatu daitezke.\nTresneria: instalazioek behar bezala kalibratutako tresna digitalen multzo bat dute, instalazioa erabat monitorizatzeko. Gailu horien artean daude presio-neurgailuak, instalazioaren hainbat puntutako tenperatura eta fluido bero-eramailearen emari masikoa. Neurri horiek, saiakuntza-objekturako eskatutakoekin batera, probak behar bezala egiteko kontrol-sisteman integratzen dira.\nTermografia: instalazioak kalitate handiko FLIR A6752SC+ termografia-ekipo infragorri mugikorra du, entsegu-objektuaren aldi baterako bero-mapa atzematen duena. Gero, prozesatu ondoren, edozein analisi termografiko fin egin daiteke harrapatutako objektuaren edozein eremutan.\nSaiakuntzaren objektua: 16 m2-ko espazioa dago entseatu beharreko ekipoa instalatzeko, 5 m-ko altueraraino. Instalazioek sistema erraza eta erraza dute saiakuntzaren objektua hidraulikoki konektatzeko.\nTesteo termikoko sistemen aplikazio-eremuak\nAsko dira tenperatura altuko sistema termikoen diseinuari eta segurtasunari buruzko horrelako testaketek mesede egiten dieten industriak. Adibide horietako batzuk siderurgia, galdaketa, automobilgintza, kimika edo zeramika dira, besteak beste.\nJarraian, industria-produktuei buruzko saiakuntza termikoen kanpaina batzuk azaltzen dira, produktu horiek diseinatzeko eta optimizatzeko prozesuetarako informazio garrantzitsua lortzea ahalbidetu dutenak:\nAzterketa horietako bat CIC energiGUNEren instalazioetan olio-begiztarekin egindakoa da. Adibide honetan, 180 ° C eta 300 ° C arteko tenperatura-jauzia zuen olio termikoa erabiltzen zuen zentral termosolar baterako biltegiratze termikoko sistema baten prototipo baten diseinua optimizatzeko eta baliozkotzeko erabili zen instalazioa. Bizi bizkorreko saiakuntzak egin ziren, biltegiratzearen karga- eta deskarga-denborak ez ezik, haren portaera eta higadura mekanikoa ere zehaztuz. Lortutako emaitzei esker, instalazio komertzialaren diseinuan arrisku teknologikoa murriztu zen.\nAire-begiztari dagokionez, adibidez, instalazioari esker, beroa biltegiratzeko hormigoizko bi formulazioren funtzionamendua alderatu ahal izan zen, 200ºC-tik 600ºC-ra, aplikazio industrialetarako. Horretarako, eskala errealetik hurbil zeuden bi sistema ziklo termikoen mende jarri ziren, karga- eta deskarga-erregimenak alderatuz. Emaitzei esker, formulazio egokia oso epe laburrean hautatu ahal izan zen.\nBeste kasu batean, aire-begizta berari lotuta, termografia-ekipoarekin batera erabili zen, 700 ° C-ko aire beroa hornitzen duen instalazio batean ihesak detektatzeko. Instalazio horrek diseinu-puntuen oso azpitik zeuden emariak agerian uzten zituen, eta, horri esker, instalazioaren funtzionamendua optimizatu ahal izan zen.\nLurrun-begiztari esker, kogenerazio-instalazioetarako lurrun-metagailuaren diseinu berri bat balidatu ahal izan zen. Horretarako, sistemaren testeo osoa egin zen lurrunarekin, presio- eta emari-maila desberdinen aurrean, 120 ° C eta 300 ° C artean. Emaitza gisa, sistemaren eragiketa-tarteak eta ahalmen termikoak esperimentalki zehaztu ziren.\nAdibide horiek erakusten dute CIC energiGUNEk eskaintzen dituen lotura hidraulikoak muturreko baldintza termikoen eraginpean dauden produktuei buruzko emaitza esperimental azkar eta fidagarriak lortzeko bide bat direla. Horrela, posible da produktu baten diseinu-denborak nabarmen murriztea eta negozio-zifraren inpaktua aurreratzea. Era berean, gure ikerketa-taldearen esperientziarekin batera, saiakuntza-gaitasun horiek konbinatzeak beste bide bat ematen die gure kolaboratzaileei, diseinuetan aurrerapen disruptiboak, eraginkorrak eta kostu txikikoak sartzeko.\nEgilea: Daniel Bielsa, Biltegiratze termikoaren arloko Teknologiako koordinatzailea eta CIC energiGUNEko sistemen ingeniaritzako eta teknologia-transferentziako ikerketa-taldeko arduraduna.


...rtis medikoarekiko errespetua, eguneratzen eta pertsonen idiosinkrasiara eta beharrizan berariazkoetara egokitzen joan behar baitu b...\n...lege- mailako arau batean zehaztu beharko da. Idiosinkrasia hori kontuan hartuta, lehenengoz haien araudi bereziak erae...\nARTEA. Kritika. Artea. Zezenak eta artea. Egilea(k) ONANDIA GARATE, Mikel. Berria, Euskal Editorea SM 2010 (1)\n...> txokoan mundu honek tradizionalki agertu dituen idiosinkrazia eta sinbolismo konplexuez ohartzen gara. Vazquez Diazen pin...\n...do tradizioa baino askoz gehiago da, herriaren idiosinkrasiaren zati da eta. Sagardoa erromatarrak iritsi baino lehenago as...\n...tzei, eskubide berberak ezagutzen zaizkiela, euren idiosinkrasiak eta guzti, eta eurengan ulergaitz egiten zaigun guztia gora...\n...gin behar da eta auzolandegiaren izaera eta idiosinkrasia osatzen duten erantzukizunak onartu.\nAlberto Ruiz de Alegria: 'Gurasoek batzuetan dramatizatu egiten dute nerabearen portaera'. Egilea(k) GARCIA, Mikel. Argia, Komunikazio Biziagoa, S.A.L 2013 (1)\n...tziko dizkigu krisi ekonomikoak, belaunaldi bakoitzak idiosinkrasia propioa duelako. Garai batean bazirudien nerabeen eskubidea...\nAlejandro Cao de Benós. Ipar Korean mendebaldeko ahotsa: 'Kapitalismoari oihana deitzen diogu: jendeak jendea jaten duen lekua'. Egilea(k) ARANZABAL ETXEBARRIA, Oier. Argia, Komunikazio Biziagoa, S.A.L 2016 (1)\n...a eta nonahiko lider gorenen irudia korearren idiosinkrasiarekin bat dator. Korean familiaren batasunak berebiziko garrantzi...\n...delako, hizkuntza bat duelako, historia bat, idiosinkrasia bat, ez independentziak egoera ekonomiko hobea ekar dezakee...\nArtículo (2020851). Egilea(k) EZEZAGUNA. Ortzadar, Editorial Iparraguirre, S.A. 2011 (1)\n...hartzen diren kasuak. Birgaitu ostean antzinako idiosinkrasia eta atmosfera mantentzen dutenak, haien buruarekiko eta hai...\n...ak Betagarrik erreskatatu duen Hala Bedi eta Gasteizko idiosinkrasiaren eredu parekaezina den 'Rula', Potatorena. Ortophonkek soul ...\n...arri-sarrirerabiltzeniditumamatxokihitzok:ufuntzionala,d idiosinkrasia,tatabismoa...aAitakrumorezthartzenbduebereblanbidea, etakam...\n...ietan maiz gertatzen dira halako gauzak, nork bere idiosinkrasia eta ohiturak ditu, eta horren aurrean ez dago, jakina, zer ...\n...>. Mezu subliminala da gure izaera, gure euskal idiosinkrasia, betidanik artzaingoan datzala. Nahiz eta zerealak jadanik ...\n... bilatzen saiatu da. Era berean, musika honen idiosinkrasia bereziari erantzuna eman nahian, pop-rock munduko eskema kl...\n...eria tarteko, orduko itzultzaileen jitea eta idiosinkrasiaren eraginez. Aldi hartan ez zeukan indar modurik hizkuntza ink...\nHaren idiosinkrasiari gagozkiola, ordea, ordura arteko bidean barrena jarraitzeko...\n...uztia negatiboa da eta informazioa prozesatzeko haien idiosinkrasia ulertu eta lerro artean irakurtzen jakin behar da. Testigan...\nEAEko Fundazioen Legea: funtzionamendu eta jardueren azterketa Zuzenbide, Ekonomia eta Kontabilitatearen ikuspegitik. Egilea(k) ELECHIGUERRA ARRIZABALAGA, Crisanta; CORRAL LAGE, Javier. Uztaro, Udako Euskal Unibertsitatea 2015 (2)\n...da hauetan zehar, 1994ko aurrekotik, fundazioen idiosinkrasiari eragiten dioten aldaketa nabarmenak gertatu dira (Elechigue...\n...a komeni erakunde hauen eta beren xedearen idiosinkrasian oinarrituta.\n...ahi baduzu, piztu telebista. Ez dago herri baten idiosinkrasiaren deskribapen zehatzagorik. Hor dago, mundu guztiaren bistan,...\nEURIA. Egilea(k) LINAZASORO IZAGIRRE, Karlos. El Diario Vasco, Sociedad Vascongada de Publicaciones, S.A. 2013 (2)\n...jakina) euria begitan hartzen hasten da, gure idiosinkrasia gorrotatzen, gure belardi berdeen freskotasun paregabeaz ga...\nEgunen gurpilean: artea. Egilea(k) BARCENILLA, Haizea. Jakin, Jakinkizunak S.L. 2011 (2)\n...ain arte Frantzian anekdota txiki edo bertako Â« idiosinkrasia ireki eta sutsuarenÂ» erakusle legez etiketatu zirenak. Str...\n...azterakoan. Dirudienez, gustu pertsonaletan eta idiosinkrasia kontserbadore batean besterik ez dituzte oinarritu haien er...\n...ikeriatzat jo izan dugu, sozietate estatubatuarraren idiosinkrasiarekin lotutakoa. Horren kuidadorik ez dugula, pentsatzen dugu; ge...\nEleberria. Egilea(k) EZEZAGUNA. Ortzadar, Editorial Iparraguirre, S.A. 2013 (1)\n...olizia-eleberrien kontalari gisa, eta herri honen idiosinkrasiaren ezagutza sakona, aldi berean. Detektibearen ikerketaren kon...\nEleberriak. Egilea(k) EZEZAGUNA. Ortzadar, Editorial Iparraguirre, S.A. 2013 (1)\n...itut inoiz maite izan esentzien definizioak ez idiosinkrasien aldarrikapenak. Hala ere, bizimodu mota horrek izaeran ondo...\nErresistentzia. Egilea(k) LETONA, Xabier. Argia, Komunikazio Biziagoa, S.A.L 2010 (1)\n...ar bizitza estilo hori erraietaraino sartu da gure idiosinkrasiaren harrotasunean bizi izan den Europan, gure bizitzetan.Burbui...\n...ioa da, eta ez bertako jendeak omen duen idiosinkrasiaren ondorioa.\nEuskal Herriak baserriaren irudian aurkitu zuen idiosinkrasiaren adierazpena. Horrela sortu zen arkitektura neoeuskalduna de...\nEtxebizitza kooperatiboak, banakako gelaxkatik abaraska kolektibora. Egilea(k) LANTXO, Iban. Aizu!, AEK (Euskaraz Koop.) 2018 (1)\n... ezaugarriak oso bereziak direla (Sants auzoaren idiosinkrasia, leku fisikoa bera, Udalaren jarrera eta abar), baina Bartz...\nEuropako agintariak euroa salbatzeko eztabaidan ari dira. Egilea(k) ERREDAKZIOA. , Euskal Irrati Telebista 2011 (1)\n... eta zorroztasun handiagoa ezarri, euroa defendatu eta idiosinkrasia berria bat ezarri nahi dute itun berri horretan.\n...sateko enpresa-amalgama lotzen dute, taldeari idiosinkrasia propioa emanez.\nDatu historikoek diote boteretsuen, monarkien idiosinkrasia euren botere eremua zabaltzea izan dela, lurralde berriak k...\nEuskara ikasleak online: Orotariko euskaldunak lotu ditu sareko mintzapraktikak. Egilea(k) EIZAGIRRE, Iure. Argia, Komunikazio Biziagoa, S.A.L 2015 (1)\n...al Herriko berriak jasotzeko, eta gure arbasoen idiosinkrasia ezagutu eta nor garen jakiteko". Bertakotu egiten ditu Mint...\nEuskarazko telesailen produkzioaren uzta eta mugen zertzelada XXI. mendean: Goenkale saioaren kasu-azterketa. Egilea(k) ASTIGARRAGA AGIRRE, Idoia. Uztaro, Udako Euskal Unibertsitatea 2011 (1)\n...>aldiz, bakanak dira kanpoko bisitak, eta euren idiosinkrasia originala bezain xelebrea da, garai bateko denboran kokatua...\n...katu; edo soilik emakume gisa aintzat hartuz gero, idiosinkrasiazko bitxikeria bati egotzi behar zitzaion -ez zen mirespen zale...\nGehiengoari bizkarra ematea egotzi diote lehendakariari. Eskerrak eman ditu lehendakariak urte zaharreko mezuan, Gobernua «Euskadi osoak normaltasunez» hartu duelako. Egilea(k) ERREDAKZIOA. Berria, Euskal Editorea SM 2010 (1)\n...>esker, identitatearekin obsesionatuak daude eta euskal idiosinkraziaren aurkako neurriak hartzen dituzte».\n...o alde ideologikoa ere nabarmentzen du, bakoitzak idiosinkrasia ezberdina duela argudiatuz20. Nazionalismo iraultzailearen ...\nGizarte-mugimenduak plaza nagusian. Egilea(k) RAMIREZ DE LA PISCINA MARTINEZ, Txema. Jakin, Jakinkizunak S.L. 2007 (2)\n...>edukietan, Berrikuntza formetan, eta (erakundearen) Idiosinkrasiari errespetua. IBI formula bataiatu dugu. EDA vs IBI, dugu, be...\n...tzean datza; hau da, Irudimena, Berrikuntza eta Idiosinkrasia proportzio eta dosi egokietan nahastean.\nGuzman Ruiz Garro. BBK-ko asanbleako kontseilari orokorra. Fusio hotzaren proiektua berehala eten behar da. Egilea(k) RUIZ GARRO, Guzman. Berria, Euskal Editorea SM 2011 (1)\nHITZ BESTE. Mila basoerdi. Egilea(k) LERTXUNDI ESNAL, Anjel. Berria, Euskal Editorea SM 2008 (1)\n...soerdik emandako plazera, lagunartea, solasa eta gure idiosinkrasia etno-txikitero txit txalotua guztiz hondoratzeko ahalegin h...\nHerri txiki eta normalizatu honetan. Egilea(k) GARAI ARTETXE, Estitxu. Argia, Komunikazio Biziagoa, S.A.L 2016 (2)\n...ten normalizazioa: batetik, akulturazio bidez eta idiosinkrasia galduta estatuaren arauak onartzea; eta, bestetik, kapitali...\nHirien iraunkortasuna. Auzoen taupaden neurgailua. Egilea(k) IRAOLA, Arantxa. Berria, Euskal Editorea SM 2017 (1)\n...ako auzoetara. «Ulertuta, betiere, auzoa badela idiosinkrasia berezi bat, egitura berezi bat; bada bizimodu iraunkor bat ...\nJaiak. Sanfaustoak Basaurin. Tradizioaren loturari eutsiz, Txikiteroen Eguna antolatu dute gaur Bilbon. Egilea(k) ERREDAKZIOA. Berria, Euskal Editorea SM 2011 (1)\n...altzeko eskatu dute; jantzi hori txikiteroen idiosinkrasiaren parte delako. Gaurko festaren ikur bihurtu nahi dute txapel...\nJoão Pedro Stedile: «Marx errekuperatu behar du ezkerrak». Egilea(k) MUJIKA AMUNARRIZ, Andoni. Argia, Komunikazio Biziagoa, S.A.L 2009 (1)\n...oela esan genezake; mexikarrek horri herriaren kultur idiosinkrasia esaten diote. Ezkerraren hegemonia lortzeko borrokan, arlo ...\nJuan Carlos Moreno Cabrera. Inperioaren ziztada: 'Zer gutxiago, zure nazioko hizkuntza ulertzea baino?'. Egilea(k) PEREZ, Ander. Argia, Komunikazio Biziagoa, S.A.L 2018 (1)\n...>zen. Hala ere, Nafarroaren garapena eta idiosinkrasia gaztelerak osatzen duela esaten da, eta hori zalantzan jart...\nKOMUNIKAZIOA. 'Brinkola' umore beltzeko telesaila estreinatuko du gaur ETB1ek. Egilea(k) BERAZA, Izaskun. Berria, Euskal Editorea SM 2009 (1)\nBrinkolako eta bertako herritarren idiosinkrasiaren bueltan, astero-astero zerbait ezberdina gertatuko da, eta ...\nKOMUNIKAZIOA. Ekografiak. Ska, ska, ska... Skandinavia. Egilea(k) GANTXEGI, Eñaut. Berria, Euskal Editorea SM 2009 (1)\n...adrilatxoak dauden inpresioa eman zuten. Suediar idiosinkrasiaren berri eman ziguten, alde on eta txarrak aipatuaz; adibidez,...\nKatuajeak. Eraiki, baina zer. Egilea(k) AGIRRE, Lorea. Berria, Euskal Editorea SM 2011 (1)\n... dramaturgia, deitu paisaia, deitu begirada, izpiritua, idiosinkrasia...) erabat subjektibo, atzeman gaitz eta kriptikoa egiten z...\nKlima-aldaketa ikuskizunaren gizartean. Egilea(k) PICÓ, Maria Josep. Elhuyar Zientzia eta Teknologia, Elhuyar Fundazioa 2011 (1)\nKlima-aldaketaren idiosinkrasian sakondu dugunez, ezagut ditzagun, gainetik, mass media deri...\nKoldarkeria bereizgarri. Egilea(k) ALEXANDRE, Victor. Berria, Euskal Editorea SM 2008 (1)\n...ra. Hemendik aurrera, euskal irakurleak ezar bitza idiosinkrasia katalanaren eta euskaldunaren arteko paralelismoak, eta ber...\nKritika. Artea. Ukitu eta muntatu!. Egilea(k) ONANDIA GARATE, Mikel. Berria, Euskal Editorea SM 2013 (1)\n... beldurrak gainditzeko asmoarekin, museoen funtzio eta idiosinkrasia, eta kulturaren ikuskizun kontzepzioaren gaineko jarrera kr...\nLanpostua sortzeko plan berriak, langabezia gehien duten udaletan. Egilea(k) ERREDAKZIOA. , Euskal Irrati Telebista 2011 (1)\n...>, "Euskadiko eskualde bakoitzak bere nortasuna eta idiosinkrasia ditu langabeziaren arazoaren inguruan", horregatik "2012. u...\nLiteratura. 'Hotsa eta ardaila'. Bizitzaren narratzaile. Egilea(k) JAUREGI, Joannes. Berria, Euskal Editorea SM 2018 (1)\n...ora argitara datorrena.Narratzaile bakoitzaren idiosinkrasiaz gain, denboraren haustura da nobelaren beste bereizgarri ba...\nMUSIKA. Disko zaharra besapean. Egilea(k) ABAROA, Aitor. Berria, Euskal Editorea SM 2008 (2)\n... heldu zenean, Martschek taldearen hasierako idiosinkrasian sinesten jarraitzen zuen, eta, hala, 1994an taldeak kalerat...\n...>ez zuten ikusi. Hala, Built to Spillen hasierako idiosinkrasia bertan behera geratu zen. Dena dela, diskoak kritika berezi...\nMadagaskarretik mezu interesgarria Herria eta Ebanjelizazioa. Egilea(k) AMUNDARAIN SARASOLA, Dionisio. Karmel, Karmel Argitaletxea 2016 (1)\nJainkoaren obra handia den herrien idiosinkrasia bereziaz ari dela: «paganoak konbertitzeko misio edo eginki...\nMeritua. Egilea(k) LERTXUNDI, Koikili. Deia, Editorial Iparraguirre, S.A. 2012 (1)\n...ak, gertukoak, kolore bakarrarekiko amodioak, idiosinkraziak badu tokia, baina geroz eta zokoratuago dago. Halere, Athle...\n...NAn dago aurka egotea. Aurka jaio da, Nafarroaren idiosinkrasia baten adierazle gisa. Geroa Bairen arrakasta da mezua posit...\nNazioartekotasunean bide egiten. Egilea(k) EROSTARBE, Gorka. Berria, Euskal Editorea SM 2011 (2)\n...aurrera dezente aldatu zen taldearen osaera, idiosinkrasia eta biziera.Zertarako amestu dokumentala (2007) izan zen 20...\nTaldekide, diskoetxe, soinu eta idiosinkrasia aldaketak izan ditu Berri Txarrak taldeak hamabost urtetik ...\nNor omenduko du 20. Korrikak?. Egilea(k) "M. EGIMENDI". Aizu!, AEK (Euskaraz Koop.) 2015 (1)\n...alagun taldeak lirateke. Halaber, gure eskualdearen idiosinkrasia kontuan harturik eta gure herrian ekimen hau osoemankorrade...\nObama (eta AEB 2.0). Egilea(k) CALZADA, Igor. Berria, Euskal Editorea SM 2008 (1)\n... AEBetan hilabete batzuk eman ditut herrialde honen idiosinkrasia soziopolitiko eta demografikoaren lorratz batzuk jarraitu e...\nObsesio konstanteak. Egilea(k) EPELDE, Elixabet. Berria, Euskal Editorea SM 2009 (1)\n... Philip Roth literaturan, Canoren aburuz, biak juduen idiosinkrasiari kateatutako sortzaileak. Lan egiteko sistema antzekoa dutel...\nPablo Azkona. Nafarroako Udal eta Kontzejuen Federazioko presidentea: 'Kudeaketarik onena ahalik eta gertuen egiten dena da'. Egilea(k) PEREZ, Ander. Argia, Komunikazio Biziagoa, S.A.L 2019 (1)\n..., baina oso atomizatua. Nahi badugu Nafarroako idiosinkrasia hau mantendu, populazio gune asko eta sakabanatuekin, eta l...\nPio Barojaren euskotasunaz. Jon Mirande. Egilea(k) AZURMENDI OTAEGI, Joxe"GABRIEL NOSS, LAZKANO MENDIZABAL". Jakin, Jakinkizunak S.L. 2007 (1)\n...ik esplikatzen zuen bere psikologia pertsonala, idiosinkrasia; ustekera horrek nola influitu duen haren nobelazko pertson...\nPolizia ereduari buruzko jardunaldiak. «Aldatzeko prestasuna» eskatu die Beltran de Herediak ertzainei. Egilea(k) LASKIBAR, Aitziber. Berria, Euskal Editorea SM 2013 (1)\n...nen sentimenduekin bat egingo duena, bere idiosinkrasia, kultura eta hizkuntzarekiko fidela» izango dena. Gizartear...\nPonsarnauren «pazientzia». Egilea(k) MAGRO, Imanol. Berria, Euskal Editorea SM 2014 (1)\n...>behar dugu merkatuaren mugak baliatzeko. Taldeko idiosinkrasia ezagutuko duten jokalariak nahi ditut». Alegia, soldata txi...\n...oratu behar berezko sistema juridikoaren historia, idiosinkrasia berezia eta balio positiboak. Eraldaketa egokia da, izatez,...\nSabin Eizagirre: 'Berrehun urte barru ere lehengo lepotik burua ibiliko dira Venezuelan'. Egilea(k) ELUSTONDO, Miel Anjel. Argia, Komunikazio Biziagoa, S.A.L 2015 (1)\n... jende asko erraztasunen artean baino. Hangoen idiosinkrasia ezberdina da. Zapatuan lanetik irten, lagunartea osatu han ...\nSabin laguna. Egilea(k) MARTINEZ, Juan Jose. Berria, Euskal Editorea SM 2010 (1)\n... bidaiak esaten genien-), mendizalea, eta gure idiosinkrasiaz oso jakituna -menditik, beti jasotzen zenuen dei bat non ir...\n...ertako hizkuntz errealitatea, kultura, harremanak, idiosinkrazia eta mundu-ikuskera oro har hankaz gora geldituko ziren herr...\nTxalaparta txahal aparta. Egilea(k) TELLETXEA, Ana. Berria, Euskal Editorea SM 2011 (1)\n... aspaldidanik, euskal musika tresnez, haien jatorriaz, idiosinkrasiaz, etab. Joera nagusi bat gailendu da zentzu horretan, izan e...\nTxapelketaren gertaera errituala: euskal kulturaren sinbolo giltzarria. Egilea(k) LARRAÑAGA ARRIOLA, Jexux; BÁEZ GALLO, Kontxi. Uztaro, Udako Euskal Unibertsitatea 2014 (1)\n...>eta azaldu, biak batera egiten ditu, ethos idiosinkrasia sakonagoaren agerkeran, estetika (egon eta izan erro metafo...\nUdal eta foru hauteskundeak. Analisiak. Begiradak. Eider Alkorta. Hauteskunde ia normalizatuak. Egilea(k) ALKORTA, Eider. Berria, Euskal Editorea SM 2011 (1)\n..., eragina ezberdina izango bada ere tokian tokiko idiosinkrasiaren arabera. Gipuzkoako Batzar Nagusiak datorzkit burura, Bizka...\nSolasak herri bakoitzaren idiosinkrasien gaira eraman gintuen, eta izaera nazionalen konparaketan no...\nVictor Alexandre. Idazle katalana. «Euskal Herrian, Katalunian bezain gertu dago independentzia». Egilea(k) SENAR, Joxerra. Berria, Euskal Editorea SM 2014 (1)\n...>bi gizarte desberdin izan eta errealitate zein idiosinkrasia diferenteak izan. Beti begiratu diote elkarri. Kataluniatik...\nVictor Goikoetxea: Santurtzi lilura-bidez. Egilea(k) ASURMENDI, Mikel. Argia, Komunikazio Biziagoa, S.A.L 2012 (1)\n...dalak. Garai berrira egokiturik, iraganaren idiosinkrasia agertu behar zuen lanak. Halaber, Torrearen hezurdurari eta...\nZAKARRAREN GAINEAN. Egilea(k) LINAZASORO IZAGIRRE, Karlos. El Diario Vasco, Sociedad Vascongada de Publicaciones, S.A. 2010 (2)\n...z da bestearen berdin, bakoitzak badu bere idiosinkrasia propioa. Zakar informatikoa eta zakar telefonikoa ere badit...\nZAUNK. Egilea(k) GALARRETA, Xabier. Sustraia, Euskal Irrati Telebista 2008 (1)\n...k zaintzen dituzte, eta gure herrien nortasunari, idiosinkrasiari, eusten diote. Neurri handi batean haiei zor diegu Euskal H...\nZUZENDARIARI. N-121A errepidea Ondarroako Berdura Plaza. . Egilea(k) ALKORTA OSA, Austin; ETXAMENDI LAZARO, Jose Ignacio; LIZARRIBAR BAKAIKOA, Urki; ORTEGA ARRAZTOA, Mikel; OTONDO BIKONDOA, Joseba; ELIZEGI NARBARTE, Garbiñe. Berria, Euskal Editorea SM 2008 (1)\n...bizitzaren kalitatea jaitsi egingo litzateke, bere idiosinkrasia bezalaxe, eta baserritarren topaketa ere akabatuko zen.\nZeluloidezko begiradak. Egilea(k) GARCIA IDIAKEZ, Mikel. , ELKAR 2011 (3)\n...> mantentzea garrantzitsua iruditzen zait, pertsonaien idiosinkrasiaren eta kulturaren zati delako. Nafarroa Euskal Herriaren zati ...\n...>berean, lankideak erantsi du herri bakoitzak bere idiosinkrasia eta berezitasunak dauzkala, eta inguruan daukazun hori kont...\n...zak diren edo nork bere kasa ulertzen ditugun- idiosinkrasia eta ohitura exotikoez gain, gure zinemarekiko erabat ezberd...\n...>dituztenak: Seinfeld telesaileko umore judutarra eta idiosinkrasia allendarra, Frasier...zEzadaakasualitateaspsikologoaktetasp...\nZoroen kulunkan. Egilea(k) MITXELENA, Eñaut. Aizu!, AEK (Euskaraz Koop.) 2014 (1)\n... tokikoari erreparatzen diote. "Herri bakoitzaren idiosinkrasiara egokitzen saiatzen gara" dio Dirkek, lan ugaritan hizkuntza...\n«Film argitsu bat egin nahi genuen». Egilea(k) IBARGUTXI, Felix. El Diario Vasco, Sociedad Vascongada de Publicaciones, S.A. 2010 (2)\n...n alorrean horrelakoa da hemengo, Euskal Herriko idiosinkrasia. Baina beste toki askotan ere gertatuko da, jakina. Beti es...\n«Idazleari baino gehiago begiratu beharko genioke irakurleari» Ander Iturriotz. Euskal Idazleen Elkarteko lehendakaria. Egilea(k) ZABALA ARTETXE, Juan Luis. Berria, Euskal Editorea SM 2010 (1)\n...azleen elkarteekin. Euskarak euskal idazleei ematen dien idiosinkrasia horrek definitzen du neurri handi batean elkartea. Gure elk...\n«Urteekin ohitu egin naiz huts egiteko ere eskubidea dudala onartzera» Iñaki Urlezaga. Dantzaria. Egilea(k) ARAMAIO, Iñaki. Berria, Euskal Editorea SM 2009 (1)\n...sle euskaldunak, oso jantziak; geografia eta idiosinkrasia dotoreak dituzte han. Oso abegikorra da jendea, eta nortasu...


Emaitzak eta itun posibleak aztertzeko garaia iritsi zaie alderdiei\nItunak inoiz baino irekiago daude Bilduren emaitzek markatutako hauteskundeotan. Izan ere, Bildu EAEko bigarren indarra izateak erakunde asko baldintzatuko ditu.\nEAEko alderdi nagusien zuzendaritzek bilerak egingo dituzte gaur atzoko udal eta foru hauteskundeen emaitzak aztertzeko eta udaletan eta Aldundietan irekitzen diren itun posibleak eztabaidatzeko. Izan ere, Bildu koalizioaren parte hartzeak eta jaso duen babes zabalak erakundeetako itunak baldintzatuko ditu halabeharrez.\nGaur arratsaldean EAJren eta PSEren zuzendaritzek bilerak egingo dituzte Bilbon, EArenak Gasteizen eta Aralarrenak Donostian. PPk, berriz, bihar bilduko ditu buruzagiak Bilbon, izan ere, gaur Espainiako Zuzendaritzak egingo du bilera.\nHorrez gain, Martin Garitano Gipuzkoako ahaldun nagusigaiak eta Juan Carlos Izagirre Donostiako alkategaiak prentsaurrekoa emango dute Gipuzkoako Batzar Nagusietan eta hiriburuan hauteskundeak irabazi izanaren inguruan irakurketa politikoa egiteko.\nDonostian bertan, ezker abertzaleak prentsaurrekoa emango du 16:00etatik aurrera atzoko udal eta foru hauteskundeei buruz iritzia emateko.\nEzker Batuaren zuzendaritzak atzo egin zuen bilera. Horren ondoren, Mikel Arana koordinatzaile nagusiak prentsaurrekoa eman zuen eta lortutako emaitza txarren ondoren alderdia birsortu egin behar dela esan zuen. Alderdiko iturriek jakitera eman dutenez, datorren asteazkena arte ez dute beste bilerarik egiteko asmorik.\nBildu izan zen maiatzaren 22ko hauteskundeetako protagonista nagusia. Eusko Alkartasunak, Alternatibak eta ezker abertzaleko independenteek osatzen duten koalizioak Gipuzkoako Aldundia eta Donostiako alkatetza lortu ditu eta Bizkaian eta Araban ere emaitza onak izan ditu.\nBilboko Udalean, Iñaki Azkunak (EAJ) gehiengo osoa lortu du, 15 zinegotzirekin. Bigarren indarra PP izan da (sei zinegotzi), eta hirugarren Bildu (4). PSE bigarren\nInformazio gehiago:Eitb: Emaitzak eta itun posibleak aztertzeko garaia iritsi zaie alderdiei


1960 inguruko bi bertso afaritako irudiak, Hitzetik Hortzeran\nJon Azpillaga izango da platoan. Larunbat bazkalostean eskainiko dute saioa, 14:45ean, Gaur Egunen ostean.\nJon Azpillaga izango da hilaren 28an ospatuko den Bertso Egunean lehen agurra egingo duen bertsolaria eta bera hartuko du asteon platoan Jon Artanok.\nMungiako sanantontxuetan ibili dira programakoak, Bernardo Mandalunizek azaldu dizkie hango festaren berezitasunak bertso jaialdia grabatu aurretik. Kantuan Jon Maia, Sustrai Colina, Onintze Enbeita eta Jexux Mari Irazu, Iñaki Beitia ?Arbildu?ren esanetara.\nKatilukadak ikuskizunari buruzko erreportajea eta Alberto Barandiaranen Beste laurogei urtian liburuaren aurkezpenaren berri ere emango dute. Baita Bertsolaria bere bakardadean saio-sortaren barnean Donostiako Dokan Maialen Lujanbiok eta Josu Goikoetxeak egindako saioko onaurkiak ere.\nProgramako harribitxia ordea zuri-beltzekoan ikusi ahal izango da. Duela mende erdi gutxi gora behera egindako bi grabazio dira. Itxuraz zinegile suediar baten lana. Aurreneko zatian Inazio Eizmendi Basarriren eta Manuel Olaizola Uztapideren bertso bana daude jasota zinegilearen OFFeko azalpen eta guzti; bigarrengoan Jesus Alberdi Egileor eta Joxe Mari Gabilondo Bekorreta azaltzen dira mahai buru banatan jarrita gizon mordo baten algara artean puntutan egiten.\nHitzetik Hortzera, larunbat bazkalostean etb1n, eta EITB nahieran-en.\nInformazio gehiago:Eitb: 1960 inguruko bi bertso afaritako irudiak, Hitzetik Hortzeran


Larunbatean Bukowskin | Airakurri\nBilduma: Taupadak 34\nAdina: 13 urtetik gorakoentzat\nNeurriak: 19,5 x 13 cm\nKaleratze data: 2012ko apirila\nBarra kodea: 9788415337836\nNerabe horien unibertso propioan murgilduko gara. Gazteen arteko harreman konplikatuak, teknologia berriak, sexua, drogak… rokan rola! Eta halako batean, institutuan norbaitek kamera txiki bat ezkutatuko du nesken aldagelako azken dutxan…\nJohn Andueza (Oregon, Estatu Batuak, 1966). Telebista eta zinearen saltsa-maltsan nahastuta ibili da luzaroan. Orain bere lehenengo nobela argitaratzeko fortuna izan du, esku artean duzun hau, hain zuzen. Hamabost urteko neska-mutil kuadrilla baten kronika martxosoa aukeratu du debuta egiteko.\n8 erantzun “Larunbatean Bukowskin” bidalketan\nAnder Apraiz 23:12 2016-04-14 Kurutziaga Ikastola\nIkasturte berriarekin batera, ikasle berria. Xatu da Bilintx institutura joaten den sutil birria, asiera batean ez du ezer berezirik baina berak eta bere ingurukoek egiten dituzten hainbat gauzek txundituko zaituzte.\n3. personan idatzitako historio hau oso interesgarria iruditu zait, hasieran 208 orrialde zituela ikusten atzera bultzatu ninduen liburua irakurtzea baina irakurtzea gomendatu zidaten eta hongo gin nuen kasu egiten.\nKapitulu bat irakurtzeak beste bat irakurtzera bultzatzen zaitu eta Horn oso liburu gutxitan topatu izan dut, nire iritziz gure adineko (12-14) urte bitarteko gazteentzako liburu egokia da, liburuan azaltzen diren gaiak gure adineko jendeari interesgarriak iruditu ahal zaizkielako: amodioak, teknologia, sexua, drogak…\nLaburbilduz, liburua asko gustatu zait eta ser irakurri ez dakien jende guztiari liburua irakurtzera bultzatzen diet oso entretenigarri, morboso, barregarri, laburbilduz, liburu eder honetan!\nAlaitz Zengotitabengoa 18:17 2016-04-14 Kurutziaga Ikastola\nJakin minaz jositako liburu hau “Larunbatean Bukowskin” deitzen da. 2012an Elkarrek argitaratutako eta John Anduezak idatzitako liburu puzka bati hitz egiten hari naiz, liburu honetaz gehiago jakiteko eta irakurtzera animatzeko.\nXato gure liburuko protagonista, udan Arrasateri agur esan eta Donostiara doa bizitzera. Istorio hau Bilintx institutuan gertatzen da. Bertako bi mutil lotsagaberi ideia bat bururatzen zaie, nesken aldageletan kamera txiki bat jartzea, eta honekin lortutako bideoak eta argazkiak institutuan zehar zabaltzea. Pentsatu eta egin. Kameradun boligrafo txiki bat jartzen dute nesken aldageletako azkeneko dutxan, bertan institutuko neskarik galantena dutxatzen baita. Egunak joan egunak etorri irudi gehiago lortzen dituzte gure bi mutil inozoek. Zer gertatuko da argazkiekin? Irakasleek harrapatuko al diete? Eta hala bada zer gertatuko da bi nerabeekin?\nLiburu hau oso interesgarria eta erakargarria iruditu zait, gure adinekoak direlako bertan ageri diren protagonista gehienak. Nahiz eta 216 orrialde izan erraz eta arin irakurtzen diren liburu horietakoa da. Nahiko erreala iruditu zait, baina ez dakit ea 13 urteko bi mutil gai izango ziren kamera bat nesken dutxetan jartzeko. Dena dela oso dibertigarria iruditu zait.\nAmaia Arrieta 9:33 2016-04-09 Jakintza Ikastola\nUrtero legez Irailean ikasturte berri bat hasi da Donostiako Bilintx institutuan. Aurten, Ikasle berri, baina bizkor eta espabilatua batuko zaie tribu desberdinei. Hau da Xato. Liburu hau oso polita eta interesgarria egin zait, eta kapitulu bat amaitzean, hurrengoa irakurtzeko intriga sortu zait. Gainera, hasieran bere 208 orrialdeak ikusirik, hasieran oso astuna dela emten du, baina oso morbosoa da, eta ez da batere astuna egiten. Nik liburu hau 12-14 urte bitarteko gaztetxoei gomendatuko nieke, etorkizun batean zer gerta liteken adierazten baitu.\nMaider Zubizarreta 8:18 2016-03-31 Kurutziaga ikastola\nDonostiako Bilintx institutuan ikasturte berria hasi da eta bertan azaltzen da Xato, ikaskide berria. Udan Arrasate utzi eta bertara joan da bizitzera. Urtero legez, tribu desberdinak nahastuko dira bertan, eta nerabe horien munduan murgilduta kontatzen da istorioa. Baina halako batean, institutuan norbaitek kamera txiki bat ezkutatuko du nesken aldagelako azken dutxan, eta hortxe azalduko dira arazo guztiak.\nXato mutil arrunta da beste gelakideekin konparatuz baina oso borobila denez, erreala egiten da. Gainera irakurleak espero ez dituen hainbat ekintza azaltzen dira protagonistaren aldetik.\nBestalde, liburuak 208 orrialde ditu baina ez da batere luze egiten oso morbosoa baita. Istorioa 3. pertsonan idatzita dago eta baita orainaldian.\nKontakizunari dagokionez, ekintza interesgarri, morboso eta dramazkoak kontatzen ditu: harreman korapilatuak, teknologia berriak, sexua, drogak… denetarik aurkituko duzu liburu puska onetan!\nGorane Ruiz Goitia 17:07 2016-02-29 Artaza-Romo BHI\nLiburuaren gai orokorra gustatu zait, hau da, nesken dutxetan bi mutilek jarritako boli kamara. Pila bat gustatu zait nesken azalean ipintzea errazago iruditzen zaidalako, nire institutoan gertatu ahal baita. Honetaz gain, liburua nola idatzita dagoen gustatu zait, hots, idazleak egunero erabiltzen ditugun hitzak ipini ditu. Esaterako, “zer putada”, “kabroi hutsak dira”, “ze pelma”, etab. Are gehiago, personaien pentsamenduak gureak bezalakoak dira. Elkarrizketan erabilitako kaligrafia gustatu zaidala ere azpimarratu behar dut. Horrela, hobeto ulertzen laguntzen dizu.\nEz zait gustatu protagonistak eta bere lagunak nesken fisikoari buruz hitz egiten dutenean, oso matxistak dira eta. Izan ere, oso gauza positiboa pentsaraztea ekartzen du. Mutil batek irakurtzen badu, konturatu ahal da beraiei neskak itxuragatik bakarrik gustatzen zaizkiela, ez nolakoak diren barrutik. Aurrekoaz gain, zer motatako hitzak erabiltzen dituzten konturatu gaitezke. Adibidez, puxika politak dauzka, borobil-borobilak.\nOso interesgarria izan denez gero, oso gustora irakurri dut. Gainera, nik espero izan nuena baino hobeagoa izan da. Nire esku tartean eduki nuenean eta lehenengo inpresioa eguneroko bat bezala izan zen, instituto batean gertatzen zena. Baina John Anduezak oso gustoraz idatzi duenez eta mamia dagoenez, liburua hobea egiten du. Dena kontuan hartuta nire liburuaren sailkapenearen nota bederatzi da.\nEuskara mailari dagokionez, normala izan da, ulertzeko modukoa. Hitz batzuk hiztegian bitatu behar izan ditut, baina ezin banu bilatu kontextuagatik ulertuko zen. Honen ondorioz, hamabi-hamahiru urteko neska-mutelei gomendatuko nieke.\nLeire Villar 17:47 2016-02-16 Dolores Ibarruri\nXato, liburu honen protagonista, Bilintx institutuko ikasle berria da. Eta gertaera batzuk biziko ditu bere klaseko bi ikasle nesken aldageletan kamerak jartzen dituztenean.\nLiburua gustatu egin zait, gaia interesgarria izan delako, eta sinesgarria iruditu zaidalako. Hau edonori gertatu ahal zaiolako, ez da liburuak sortutako fikzioa, munduan jende asko dago honekin disfrutatzen duena benetan. Niri ez zait batere barregarria iruditzen, bakoitzaren duintasuna errespetatu behar delako.\nHala ere liburu misteriotsuak, inbestigaziozkoak eta amodiozkoak nahiago ditut, entretenigarriagoak iruditzen zaizkidalako. Hasiera pixka bat aspergarria iruditu zait, ez zelako gauza garrantzitsurik gertatzen, baina argazkiena heltzean engantzatu nintzen. Hori bai amaiera motz gelditu zitzaidan, beste amaiera bat espero nuen.\nLiburuan, hainbat pertsonaien deskribapen agertzen dira, sinesgarria iruditu ez zaidana Alberto, Mamerto deitzen duten irakaslearena da. Ikasleak bakarrik uzten dituela klasean orduetan, nahi zutena egiten eta gero mozkortuta bueltatzen zela. Nire ustez hori errealitatean gertatuko balitz, ikasleek haien gurasoei kontatuko liekete eta gurasoek zuzendariari. Eta institututik kanporatuta egongo zen. Baina gainerakoa, lehen esan dudan moduan, pertsonaiak, istorioa etab. sinesgarria iruditu zait.\nLiburu hau entretenigarria da, ulerterraza, normalean hitz egiten dugun moduan idatzita dagoelako irakurleak irakurtzeko gogoak edukitzeko. Irakurtzea gustuko duten 13-14 urteko gazteentzat gomendatzen dut.\nEneko Iceta Sanchez 11:38 2016-02-10 Landaberri BHI\nNeri asko gustatu zait.Hasieran aspergarria irudutu zitzaidan: betiko ahurkezpenak , ezerrez interesgarria baina irakurtzen jarraitu nuen eta azkenean asko engantxatu zitzaidan.Baitare esan behar det hasieran irakurtzen negoen bitartean ematen zuen nere gelan negoela batezere irakasleak deskribatzerakoan oso parregarria iruditu zitzaidan.Zorritxarrez liburuan gertatzen den zerrikeri horiek ez dira bakarrik gertatzen liburuetan eta nik uste det idazleak liburu onekin esan nahi duena da gauzak ahuek oraindikan gertatzen direla.\nKonklusioa: nik irakurri ondoren animatzen zaituet irakurtzea oso polita eta dibertigarria delako liburu ahu.\nLiam Suarez 19:28 2016-02-05 Dolores Ibarruri\nLiburu honen gaia nahiko gustatu zait, oso entretenigarria izan delako, niri misteriozko gaiak dituzten liburuak gustatzen zaizkit nahiz eta hau ez izan gogokoa izan dut. Liburu honen gaian Donostiako Bilintx Institutuan gertatzen diren gertakari batzuk kontatzen ditu; gazteen arteko harremanak, teknologia berriak…Baina egun batean norbaitek nesken aldageletan kamera ezkutu bat jartzen du eta iskanbila handia sortzen da.\nIstorioa nahiko interesgarria iruditu zait edozein institutuan gerta daitekeelako liburuan adierazten den istorioa, gainera ekintzak ondo lotuta daude, bakoitzak bere denboran.\nLiburua irakurtzen hasi nintzenean berehala istorioaren barruan sartu nintzen, pertsonaiak oso ondo azalduta daude izaerarari begira baia fisikoari begira imajinazio gehiago erabili behar izan nuen. Korapiloan gertatzen diren ekintzak oso ondo azalduta daude, ordenan eta guztia zentzuarekin. Amaierara begiratzen niri egokiena iruditu zait, gainera ni uste nuena gertatzen da, beharbada amaiera oso intuitiboa da.\nEuskara mota ulergarria da, hitz guztiak euskara batuan adierazita daude eta kalean erabiltzen diren hitz asko adierazita agertzen dira, eta ingelesez hainbat hitz baita. Gainera hitz egiteko modua pertsonaiekin bat zetorren.\nLaburbilduz, liburua gustatu egin zait, entretenigarria delako, batzuetan dibertigarria baita. Gainera gure adineko liburu oso aproposa da eta institutu guztietan gertatu daitekelako.\nIrakurtzea gustuko duen lagun bati gomendatuko nioke nahiko luzea delako baina irakurtzean ondo pasatuko zuen.


Burdinaren burdinbidea - Bizkaiko Hitza\n2022, maiatzak 06 Albisteak, Bizkaia, Kultura, Museoak 69\nLa Escontrillako geltokian (Trapagaran) hasten da bidaia, eta han dago erakusketaren abiapuntua ere. Besteak beste, Larreinetako funikularraren maketa bat ikus daiteke. Azpiegituraren, eskualdearen eta meatzaritzaren historikoa kontatzen duten panelek eta ikus-entzunezkoek osatzen dute. Geltokirako sarrera doakoa da, baina bidaia ordaindu behar da. Eta merezi du. Hamar minutu irauten duen igoeran Abrako badia eta Bilboko metropolia osorik ikus daitezke, eta, goian, Larreinetako geltokian, erakusketaren altxorra dago: zaharberritu duten bidaiarien kabina zaharra. Joan den Aste Santutik geltokiaren kanpoko aldean dago ikusgai, eraikinetik irten eta ezkerretara.\nTrapagarango Udalak, Bizkaiko Foru Aldundiak eta Eusko Jaurlaritzak sortu duten erakusketa iraunkorraren pieza nagusia da. Azpeitiko (Gipuzkoa) Burdinbidearen Euskal Museoan egon da, gordeta. “Oso hondatuta egon da, eta osorik konpondu da. Asmoa zen berriro erabilgarri jartzea, baina, segurtasun kontuengatik, ez da posible izan”, kontatu du Carlos Markina Trapagarango Turismo zinegotziak.\nHiru gune ditu barruan. Zurezko jesarlekuak dauzka. Zinegotziak azaldu du jarlekuen parte bat kendu eta gune batetik bestera pasatzen zirela, funikularrak arazoren bat izan eta bide erdian gelditzen zenean. “Kabinaren beheko parteraino joaten ziren horrela, eta oinez irteten ziren handik”. Izan ere, trenbidearen albotik eskailerak daude behetik goraino. Zaharra ekartzeaz gainera, egun erabiltzen diren kabina biak egokitu dituzte, garai batekoen itxura emateko. Eta bidaia txartelak ere ordukoen estilokoak egin dituzte. Helburua da bidaiariak, erakusketa ikustearekin batera, sorrerako funikularrean dabilela sentitzea.\nHasieran, Trianoko meategietako materiala bailarara jaisteko sortu zen azpiegitura. 1926ko irailaren 24an inauguratu zen. Gero, bidaiariak ere garraiatzen hasi zen. Erabilera bikoitz horrek hainbat ezaugarri berezi izatea eragin zuen. Besteak beste, bidaiarien kabina plataforma horizontal baten gainean dago. Garai batean, kendu egiten zuten, plataformaren gainean mea zeramaten kamioiak jartzeko. Trenbide bakarra du, gainera. Kabina biak aldi berean dabiltza, eta beherantz datorrenak tiratuta igotzen da bestea. Ibilbidearen erdi aldera bikoiztu egiten da, batak besteari pasatzen uzteko.\nHorrelako funikularrak oso gutxi direla esan du Markinak. Gaur egun mineralik ez du garraiatzen, eta herritarrek ere ez dute lehen bezainbeste erabiltzen, errepideak nabarmen hobetu direlako. Bereziki, aisialdirako garraiobide bihurtu da: Zugaztietara eta Trianoko mendietara igotzeko.\nMugikortasuna eta kirola\nAsko direla bizikletarekin igotzen direnak. Haien kexa nagusia izan da orain arte bizikletagatik beste bidaia txartel bat ordaindu behar izaten zutela. Orain, ez. Gainera, Aliron Parkea izeneko ibilbideak sortu dituzte udalekoek, oinez edo bizikletaz egiteko. Meategietan du jatorria ibilbideen izenak. “Burdina ateratzen zuten, Ingalaterrarako. Zain on bat lortzean, ‘all iron‘ oihukatzen zuten. Gero, aliron bihurtu zen, eta, azkenik, Athleticen oihu”.\nBelodromoan abiatzen dira, eta funikularrean igotzen da Larreinetara. Handik sakelakorako aplikazioen bidez osatu daitezke ibilbideak. “Helburua da paisaiaz eta ingurumenaz gozatzea kirola egiten den bitartean, meategi zaharrak ezagutzea eta Zugaztietako indaba ezagunak dastatzea”.\n+ Trapagarango Larreinetako funikularra


Bonu-kanpainan urnietar bakoitzak eros dezakeen gehienezko kopurua 4 bonu-sortara zabaldu da - Urnieta - Aiurri.eus\nBonu-kanpainan urnietar bakoitzak eros dezakeen gehienezko kopurua 4 bonu-sortara zabaldu da\nAiurri 2020-10-09 11:29\nUdalerriko establezimenduetan kontsumoa sustatzeko Erosi Urnietan bonu-kanpaina jarri zen martxan Urnietan irailaren 21ean. 20 euro ordainduta kanpainan parte hartzen duten establezimenduetan 30 euro gastatzeko aukera eskaintzen zaie urnietarrei, gainerako 10 euroak Udalak ipintzen baititu.\n5 euroko eta 10 euroko formatuetan aurkezten diren bonuak azaroaren 30era arte erabil daitezke, eta, beraz, oraindik erosi ez dituzten herritarrek oraindik badute parte hartzeko aukera. Dagoeneko 2 bonu-sorta erosi dituztenek beste 2 erosi ditzaketela beren izenean. Lote bat erosi dutenek 3 gehiago erosi ahal izango dituzte, eta bat bera ere erosi ez dutenek 4.\nAurretiko hitzordua derrigorrezkoa\nAurretiko hitzorduak ezinbestekoa izaten jarraitzen du, eta hiru aukera daude eskatzeko:\nBonuak erostera joandakoan nortasun agiria eta kreditu txartela eraman beharko dira derrigorrean. Lehenengoa Urnietan erroldatuta dagoela eta 18 urte baino gehiago dituela egiaztatzeko, eta bigarrena berriz, ordainketa egiteko, Covid 19a dela eta segurtasun neurri gisa.


Boris Robič gizon arrunta da. Arratsalde batean eraso bortitz bat pairatuko du bere etxean. Polizia ikertzen hasten da baina ez du susmagarririk aurkituko, eta dirudienez, inork ez luke Borisi tiro egiteko interesik izango. Poliziak ikerketa itxiko du, tiroketa zorigaiztoko kasualitatea izan zela sinetsita. Egia jakin nahian, bere kabuz ikertzen hasiko da Boris, eta errudun posibleen bila dagoela, ibilbide tragikomiko batean sartuko da. Izan ere, konturatuko da uste baino jende gehiagok gorroto diola, eta bere bizitzaz duen irudia ilusio bat besterik ez dela.\nDarko Sinko (Ljubljana, 1979) Gizarte Zientzien Fakultatean (FDV) eta Liublianako Zinema Akademian (AGRFT) graduatu zen. Lan ugari zuzendu ditu, hala nola Hiške (Little Houses, 2014) dokumentala – Matjaž Ivanišinekin batera– eta Sosolki (Schoolmates, 2015) film laburra, biak nazioarteko hainbat jaialditan erakutsiak. Inventura Sinkoren lehen film luzea da.


Proiektu �sinesgarri� bat eskatu dute Corrugados Azpeitiako langileek - GARA\nProiektu �sinesgarri� bat eskatu dute Corrugados Azpeitiako langileek\nEAEko Auzitegi Nagusiak Corrugados Azpeitiako 60 langile kaleratzeko lan espedientea baliogabetu izana arnasbide bat bada ere, langileek borrokari eusten diote, oraindik ez baitute ikusten enpresaren eta lanpostuen bideragarritasuna bermatzeko inongo proiekturik.\nDuela sei hilabete hasitako bideari jarraiki, enpresaren eta lanpostuen bideragarritasunaren aldeko borrokari eutsiko diote Corrugados Azpeitiako langileek. Hori adierazi zuten atzo Azpeitian, EAEko Auzitegi Nagusiak 60 langile kaleratzeko lan espedientea baliogabetu izana baloratzeko prentsaurrekoan. Justiziaren ebazpena ontzat hartu dute, noski, baina gogorarazi zutenez, oraindik ere mahai gainean dituzte lan jarduera eteteko espedientea eta lanaldi murrizketa.\nEnpresaren bideragarritasuna bermatzen duen proiektu «sinesgarri» bat nahi dute, Esteban Campos LABeko ordezkariak azaldu zuenez. Proiektu hori negoziazioaren fruitu izan behar dela uste dute. «Ezin ditugu enpresak ezarri nahi dituen neurri guztiak onartu», adierazi zuen.\nHein horretan, zuzendaritzak negoziatzeko benetako borondatea ote duen galdegin zuen. Behin EAEko Auzitegi Nagusiak emandako ebazpena ezagututa, enpresak bost egun ditu errekurtsoa aurkezteko, eta momentuz, ez dago argi zein izango den zuzendaritzaren erabakia. Horregatik, zuhurtzia agertu zuten atzo langileek, sei hilabeteko borrokaren ostean berme guztiak nahi baitituzte mahai gainean.\nErantzun bat jaso bitartean, grebarekin aurrera jarraituko dute langileek. Atzo bertan, gatazkari irtenbidea eskatzeko manifestazioa egin zuten eta hurrengo egunetan mugimendu gehiago egongo direlakoan daude.\nMobilizazio dinamika luzea daramate gainean langileek. «Jendea oraindik indartsu dago, ez gaude asko aguantatzeko, baina momentuz eusten diogu borrokari», nabarmendu zuen Camposek. Hala ere, hilabete hauetan langabezia prestazioaren zati handi bat agortu zaiela azaldu zuen, eta horregatik, geratzen zaiena «arriskatzeko» gutxienez proiektu sinesgarri bat nahi dutela azpimarratu zuen.


Atari:Iruñea - Wikipedia, entziklopedia askea.\nOngi etorri Iruñeko Atarira!\nIruñea (gaztelaniaz Pamplona) Nafarroako hiriburua da. 201.311 biztanle ditu (% 8,65 euskaldun). Euskal Herriko hirugarren hiririk handiena da. Herrixka baten gainean, Ponpeio erromatar jeneralak sortu zuen hiria, Kristo aurreko 74. urtean, Pompaelo izenarekin; geroago, Nafarroako Erresumaren hazia izanen zen Iruñeko Erresumaren hiriburu bihurtu zen. Eusko abertzaleentzat, Iruñea da Euskal Herriko hiriburua.\nHiriak euskara batuan Iruñea du izena, Euskaltzaindiak hala arautu baitu. Udalak, ordea, beste bi hauek ditu onartuak izen ofizialtzat: Pamplona gaztelaniaz eta Iruña euskaraz. Bukaeran -a artikulua du Iruñea izenak, hau da, Iruñean, Iruñera, Iruñetik eta Iruñeko deklinatzen da NON, NORA, NONDIK eta NONGO kasuetan.\nIzenaren etimologia oso eztabaidatua da, argia ez delako. Irun- erroarekin erlazionatua agian, Runa (bertatik igarotzen den ibaiaren antzinako izena, egun Arga ibaia) izenarekin akaso, hiri izan dezake erroan; Euskal Herrian adibideak badira: Irun, Irunberri, Iruña Oka.\nIruñerria eskualdean dago. Mugakideok ditu: Berriozar, Antsoain eta Ezkabarte iparraldean; Berriobeiti ipar-mendebaldean; Ezkabarte, Atarrabia eta Burlata ipar-ekialdean; Orkoien eta Oltza zendea mendebaldean; Atarrabia, Burlata eta Aranguren ekialdean; Zizur Nagusia eta Zizur zendea hego-mendebaldean; Zizur eta Galar hegoaldean; eta azkenik, Aranguren hego-ekialdean.\nIruñeko auzoak: Arrotxapea • Arantzadi • Arrosadia • Azpilagaña • Beloso • Biritxitu • Buztintxuri • Donibane • Ermitagaña • Erripagaina • Etxabakoitz • Ezkaba • Alde Zaharra • Bigarren Zabalgunea • Lehen Zabalgunea • Iturrama • Landaben • Lezkairu • Magdalena • Mendebaldea • Mendillorri • Sanduzelai • Santa Luzia • Txantrea\nIruñeko geografia: Iruñeko kaleak • Iruñeko plazak • Iruñeko parkeak • Iruñerriko Mankomunitatea • Iruñerria • Iruñeko barruti judiziala • Iruñe eta Tuterako artxidiozesia\nIruñeko eraikinak: Iruñeko elizak • Iruñeko harresiak • Iruñeko zubiak • Iruñeko jauregiak • Iruñeko liburutegiak • Iruñeko hotelak • Iruñeko ikastetxeak • Iruñeko iturriak • Iruñeko merkatuak • Iruñeko monumentuak • Iruñeko museoak\nIruñeko historia: 1978ko Sanferminak • 905eko Iruñeko estatu kolpea • Angel Berroetaren hilketa • Batasun Pribilegioa • Gamazada • Iruñeko burguak • Iruñeko Erresuma • Iruñeko gudua • Nabarreriako Gerra • Nagore Laffageren hilketa • Pompaelo • San Zernin\nIruindarrak: Iruindar ospetsuen zerrenda • Mari Abrego • Bittor Aiape • Jesús Aizpún • Telmo Aldaz • Angelita Alfaro • Juan Cruz Alli • José Joaquín Arazuri Miguel Astrain • Cesar Azpilikueta • Aurora Beltrán • Juan José Benítez • Uxue Barkos • Pernando Barrena • Angel Berroeta • Arturo Kanpion • El Drogas • Francisco Javier Ekisoain • Borja Ekiza • Maider Esparza • Jaime Ignacio del Burgo • Lorea Elso • Aingeru Epaltza • Carlos Etaio Etaio Kapitaina • Victor Eusa • Carlos Garaikoetxea • Ion Andoni Goikoetxea • Carlos Gurpegi • Mikel Idoate • Juan Iturralde • Alfredo Landa • Pascual Madoz • Iñigo Monreal • Iker Muniain • Najwa Nimri • Hermilio Oloritz • Pablo Orbaiz • Jose Luis Orella • Pedro Osinaga • Iñaki Otxoa de Olza • Joseba Asiron • Miguel de la Quadra-Salcedo • Helena Resano • German Rodriguez • Pablo Sarasate • Juan Sada • José Sanjurjo • Jesus Mari Satrustegi • Martxelo Sotes • Miguel Sánchez-Ostiz • Alberto Undiano • Juan Carlos Unzue • Miguel Javier Urmeneta • Asisko Urmeneta • Mikel Urmeneta • Tomás Urzainki • Pedro Mari Zabalza • Paz Ziganda...\nIruñeko kultura: Iruñean girotutako filmakIruñeko elkarteak • Iruñeko gastronomia • Iruñeko hezkuntza • Iruñeko ikurrak • Iruñeko jai eta jaialdiak • Iruñeko liburutegiak • Iruñeko museoak • Iruñeko musika • Nafarroako Euskara Elkargoa • Euskararen Nafar Institutua\nIruñeko garraioa: Iruñerriko Eskualdeko Hiri Garraioa • Iruñeko bidegorria • Iruñeko autobus geltokia • Iruñeko geltokia • Iruñea-Noain aireportua • Iruñeko zubiak\nIruñeko kirola: Osasuna futbol taldea • Sadar • SDC San Antonio • Labrit pilotalekua • Taxoare (kirol-instalakuntzak) • Iruñeko bidegorria\nIruñeko hedabideak: Berria • Canal 4 Navarra • Canal 6 Navarra • Diario de Navarra • Diario de Noticias • EITB • Eguzki Irratia • Euskalerria irratia • Karrika (aldizkaria)\nIruñeko politika: Iruñeko alkateak • Iruñeko Udala • Nafarroako Foru Aldundia • Nafarroako jauregia • Nafarroako aldundiburuen zerrenda • Nafarroako Gobernua\nIruñeko ekonomia: Iruñeko merkatuak • Landaben\nIruñeko jai eta jaialdiak: Iruñeko Sanferminak • Iruñeko entzierroa • Iruñeko peñak • Riau-riau • Txupinazoa\nNabarmendutako iruindar artikulua Nabarmendutako iruindarra\nIruñeko Alde Zaharra Nafarroako hiriburuko auzo bat da, hiriko zaharrena, bertan jatorria duelarik. Hiriaren bihotzean dago, Iruñerriko ordokiaren erdian dagoen muino edo zatirik garaienean, bertan hiriko monumentu historiko nagusienak daudelarik.\nIruñeko Alde Zaharra hiriaren erdigunean eta hiria beraren zati handi bat dagoen ordokia eta Iruñerriaren gain kokatua dago. Gainontzeko auzo berriekin ongi komunikatua dago, Billabesa edota Atarrabiarra hiri-autobus zerbitzuaren linea gehienak auzoaren mugetan geltokiak baidituzte (nagusiki Sarasate pasealekuan), 14. linea alde zaharrean barneratzen delarik (Iruñeko udaletxearen atzealdean geltokia baitu). Gaur egun linea batzuk Alderdi Zaharrera hurbiltzeko egitasmoaren hausnarketa ere badago, auzoko dendariek hala eskatuta.\nAlde Zaharra oinezkoen gunea da, horregatik bertara garbiketa, mantenimendu edo garraio ibilgailuak edota auzoaren barnean aparkalekua duten auto pribatuak bakarrik sar daitezke. Gainontzeko ibilgailu eta autoentzat sarrera galerazi edo debekatua dago, auzoa oinezkoentzako gunea izan dadin.\nArturo Kanpion Jaimebon —gaztelaniaz Arturo Campión— (Iruñea, Nafarroa, 1854ko maiatzaren 7a - Donostia, Gipuzkoa, 1937ko irailaren 5a) idazlea, euskalaria, abokatua, historialaria eta politikaria izan zen. Euskaldun berria. Bere bizitzaren goiburua, berak idatzitako liburuetan ezarritako esaldi honek laburbiltzen du: «Euskal-Erriaren alde». Lan eskerga egin zuen euskararen, euskal kulturaren eta foruen alde, eta Nafarroan euskal kulturak XIX. mendearen hondarrean eta XX. mendearen hasieran izandako pizkundearen eragile nagusi izan zen.\nEuskaltzaindiaren fundatzaileetakoa eta euskaltzain osoa izan zen (1918-1937). Nafarroan Nafarroako Euskara Elkargoa eta haren Euskara agerkaria sortzen lagundu zuen, eta Eusko Ikaskuntzaren presidentea izan zen.\nAtal honetan Iruñeari buruzko argazki eta irudiak aurkituko dituzu, betiere gaiaren arabera sailkatuak:\nIruñeko aireko ikuspegiak • Iruñeko zubiak • Iruñeko eraikinak • Iruñeko gotorleku eta harresiak • Iruñeko iturriak • Nafarroako Unibertsitatea • Iruñeko historia • Iruñeko mapak • Iruñeko monumentu eta oroitarriak • Iruñeko parkeak • Iruñeko San Ferminak • Iruñeko eskulturak • Iruñeko kale eta auzoak • Iruñea gauez • Iruindarrak • Iruñeko kirola • Iruñeko plazak • Iruñeko garraioa • Iruñeko manifestazioak eta protestak\nIruña kafetegiko barnealdea, Gazteluko Plazan.\nIruñeari buruzko artikulu interesgarriak\n1978ko Sanferminak • Iruñeko Erresuma • Zaldi Zuria (Iruñea) • Iruñeko Alde Zaharra • Gazteluko plaza • Foruen monumentua • Yamaguchi parkea • Iruñeko zitadela • Angel Berroetaren hilketa • Sarasate pasealekua • San Nikolas eliza • Nafarroako jauregia • Nafarroako Parlamentua • Iruñeko katedrala • Nabarreriako Gerra • San Ignazio eliza eta San Ignazio basilika • Iruñeko Sanferminak • Iruñeko autobus geltokia • Takonera • Medialuna parkea • Iruñeko harresiak • Nafarroako Comptos Ganbera • Nafarroako museoa • Iruñerriko Eskualdeko Hiri Garraioa • Iruñeko gudua • Baluarte jauregia • Pablo Sarasate • Iruñeko entzierroa • Iruñeko tren geltokia • Iruñeko burguak • Iruñea-Noain aireportua • Medialuna parkea • Eraikin Singularra • Iruñeko historia • Pompaelo • Nabarreria • Arturo Kanpion • San Zernin • Iruñeko udaletxea • Iruindar ospetsuen zerrenda • Euskalerria irratia • Osasuna futbol taldea • San Zernin eliza • Ate berria • Nafarroako errege-erreginen jauregia • Estafeta kalea • Iruñeko planetarioa • Iruña Kafetegia • Santo Domingoko aldapa • Tres Reyes hotela • Labrit pilotalekua • Labriteko jaitsiera • Karlos III.a etorbidea • San Kristobal gotorlekua • Arturo Campion euskaltegia • Nagore Laffageren hilketa • Frantziako atea • Kukuxumusu • Iruñeko txorizoa • Euskal Jai Gaztetxea • Miguel Astrain • Civican • Iruñeko peñak • Iruñeko burguak • Iruñeko harresietako igogailua • Iruñeko Lehen Zabalgunea • Iruñeko Bigarren Zabalgunea • Sadar • Salsipuedes kalea...\nAzken aldaketa 8 martxoa 2015(e)an, 09:54(e)tan\nOrriaren azken aldaketa: 8 martxoa 2015, 09:54.


Miroslav Holub euskaraz - Munduko Poesia Kaierak (MPK) - Karrikiri\nMiroslav Holub -...\n> Liburuak>Poesia>Miroslav Holub - Munduko Poesia Kaierak\nMiroslav Holub - Munduko Poesia Kaierak\nMiroslav Holub / Karlos Cid Abasolo (Itzul.)\nEgilea: Miroslav Holub\nMenturaz, ez dira erraz uztartzekoak zientzia eta poesia, bataren arrazoimena eta bestearen sentsibilitatea. Ezagun dugu, baina, artegintzan salbuespenetan topatzen ditugula maiz emakari ederrenak. Miroslav Holub-ek, bada, horixe gorpuzten du nolabait.\nZientzialaria —immunologoa— ofizioz, poesiari eskaini zizkion aisialdiaren ordurik preziatuenak. Behin aitortu zuenez, Txekiako Idazleen Elkarteak ikerlari gisa jasotzen zuen soldataren halakoa eskaini omen zion bi urtez buru-belarri poesiagintzan jardun zezan. Eskaintza baztertu zuen batetik ikertzeari utzi nahi ez ziolako, eta bestetik, poesia idazteko denbora guztia izanda lerro bakar bat idatziko ez zuen beldur zelako.\nHoluben inguruko gorabehera hauek guztiak hutsalkeriak lirateke baldin eta haren poesian bere ofizioaren arrastorik ez balego. Baina Holuben poesian begirada zientifikoa ez ezik haren lengoaia eta haren galderak ageri dira behin eta berriz. Bi mundu ustez hain banandu horien uztartzeak arriskuak eduki bazituela kontziente zen, baina artez erabili zituen metafora zientifikoak, "Mikroskopioan" poema ederrean adibidez.\nDenak ez dira, halere, zientzia kontuak. Humanista antzinakoen erara, espiritu eta so ireki eta zabalekoa zen, eta horregatik, munduarena eta jendearena den orok zuen kezkatzen. Esaterako, poemotan bere herriaren ("Funtzionarioa") zein, oro har, gizateriaren historiari ("Napoleon") buruzko aipamenak topatzen ahal dira, gehienetan begirada kritiko-ironikoz.\nHarentzat historia ez baitzen kontu itxi eta determinatzailea, "Arbaso handiak" poeman ageri denez: “birusetatik substantzia heredagarri gehiago ditugu / haiengandik baino”. Soslai humanista horretatik uler liteke halaber klasikoekiko (Arkimedes) edo filosofiarekiko (Kant) interesa. Holubek ondo ikusarazten digu jatorrian zientzia, filosofia eta artea bat eginik zeudela. Gogoan hartu bestela zer jartzen zuen Platonen akademiaren atarian: “ez bedi sar geometriarik ez dakienik”.\nPlzeň-en jaio zen 1923an, garaiko Txekoslovakiako mendebaldean (gaur egun Txekiar Errepublika). Bigarren Mundu Gerraren amaitzearekin, Pragara joan eta immunologo ibilbideari ekin zion. Aurretik ale solteak argitaratu bazituen ere, 1958an plazaratu zuen bere lehen poema liburua, "Denní služba" ("Eguneroko zerbitzua"), eta gerora hamar liburu gehiagotik gora argitaratuko zituen, gehienetatik poemaren bat aurki dezakezula Karlos Cid-ek itzuli eta apailatutako antologia honetan.\nHala ere, ez zen samurra izan Holuben publikazio ibilbidea. Bere herrian arrazoi politikoengatik zentsuraturik, atzerrian argitaratu behar izan zituen liburu gehienak harik eta 1979an betoa kendu zioten arte. Hala, batez ere mundu anglosaxoian, sona handia eskuratu zuen, eta XX. mendeko bigarren erdiko Europa erdialdeko poeta handienen artean kokatu izan dute. Horren adibide da Penguin Modern European Poets bilduma kanonikoan sartu izana, R.M. Rilke, Eugenio Montale, Vasko Popa edota Anna Akhmatova bezalako poeten alboan.


Diseinatu zure ekitaldia Euskadin, gure laguntzarekin.\nAntolatu behar al duzu ekitaldirik, bilerarik, biltzarrik edo pizgarririk Espainia iparraldean edo Frantzia hegoaldean? Erraz jartzen dizugu; BILBAO PASO A PASOK leku egokia eta ostatu perfektua aukeratzen laguntzen dizu, langile profesionalak jartzen dizkizu eskura eta zerbitzurik onenak eskaintzen dizkizu, bertaratzen direnentzat esperientzia gogoangarria izan dadin.\nTeambuilding programa bereziak ere diseinatzen ditugu, zure langileek harremanak izan ditzaten eta elkar ezagutu dezaten, salmentak sustatzeko edo lan onagatik saritzeko, betiere zure aurrekontu eta beharretara egokituz eta jarduera bakoitzerako ingurune seguru eta egokiak aukeratuz.\nUtzi gure eskuetan!


Zaborraren garrantziaz | Iritzia | Berria\nIdurre Eskisabel -\n2015eko maiatzak 28\nHasieratik aitortuko dut: Nafarroako poza poz, penatuta nago igandeko hauteskundeek osterantzeko hego euskal herrietan utzitako emaitzekin. Eta gure herri honetan halakorik sinestea zail egiten bada ere, nire baitako garratzak ez dauka zerikusi berezirik alderdi jakin baten garaipen ikusgarriarekin, ez eta ere, zehazki, beste batek jasotako egurrarekin. Tira, jakina, ezinbestean du horrekin lotura, baina ez sigla jakin batzuei maitasun handirik diedalako, baizik eta joko alderdikoiaz haratago batzuen garaipenaren oinarrian eta besteen porrotaren muinean bi jendarte ereduren arteko borroka gertatu dela sinetsita nagoelako; are, iruditzen zaidalako talka horretan galtzaile atera dela herritarron arduran, jendeon elkartasunean, bestearen onarpenean eta guztiaren erdigunean bizitza esanahi osoz jarriko lukeen politikaren ikuspegia. Eta bereziki ditut gogoan gure Le Pen propioen Gasteiz eta Sestao, gure matxismoaren iceberg mutur Irun eta Hondarribia, eta, halaber, euskararen «inposizioaren» eta zaborren Gipuzkoa.\nIzan ere, zaborren auzia egunerokotasunaren poltsa urdinean eta politikariei hain deseroso zaien domestikotasun xumearen lurrinarekin etorri arren, bi jendarte eredu horien talkaren adibide baita: herritar izatearen bi paradigma jartzen ditu aurrez aurre, ahariak nola topekarako prest. Ereduetako batean, komunitateko kide da herritarra, eta bere ardura da arazoen konponketan parte hartzea; hau da, egunero izango ditu zaborrak buruhauste, sukaldean zein kalean bizilagun. Egunero jabetu beharko du arazoaz eta egunero parte hartu beharko du problemaren kudeaketan, hots, politikan. Bestean, berriz, herritarra bezero da: zergak ordaintzen ditu, eta trukean arazoak konpontzen dizkio administrazioak; hots, zakarrak begi bistatik kenduko dizkio, ke bihurtuko. Kito arazoa. Alegia, herritartasunaren onurak erosi egiten dira, kontsumitu.\nAgidanez, egia da arrainen memoria dugun animalia espeziea garela jende postmodernoa, hainbeste estimulu eta bizipen ustez distiratsuen gurpil zoroan zentzuzko kontakizun bat josteko ezgauza. Eta, horrenbestez, krisia izendatu diguten baliabideen eta eskubideen arpilatzetik irten garela saltzen ari zaizkigunez —eta, batik bat, fede itsuz erosi nahi dugunez—, ahaztu dugula administrazioek zeinen erraz abandonatu gaituzten herritar bezerook babesgabetasun gorrienera merkatuen eta kapital handien alde. Eta momentuan eros ditzakegun gozamenen bila ez dugula gogoratu nahi aukera baino ziurtasun duguna: urrutira gabe etorriko dela beste krisi bat, beste arpilatze bat, beste estutze bat, eta azkenekoak, beti, lehen baino gorriago uzten gaituela.\nGainera, askatasunaren izenean egin dugu herritar bezero izatearen aldeko hautua: inor ez dugulako nor aitortzen geure zaborrak, geure etxea, nola gobernatu behar ditugun agintzeko. Gainerakoan, obeditu besterik egiten ez dugun jende klase otzan eta bezatua gara: enpleguetan, hipoteken ordainketetan, ordena izendatu dutenaren menpe makurtzerakoan... Baina estetika sasi-progrearen taxutzaile den altzari multinazional ezagunaren salmentarako leloak dioen bezala, besterik da norberaren etxea: errepublika independentea; nork nahi duena egiteko eremua. Horra gure askatasuna: hipotekatutako lau hormen artean gotortzea, eta, aldamenekoa, bizilaguna, auzoa, bestea, hurkoa, ezezagun ez ezik etsai ere sumatzea. Edo, bestela, askatasuna da autoan blindatuta azeleragailua nahi beste sakatzea; edo autokarabanan oskolduta ibiltzea.\nEta egia da herritar bezero eredu horren garaipenaren alde jo eta su ibili direla hedabide nagusiak. Baina ez bakarrik Gipuzkoako azken legegintzaldiko agintarien aurkako sorgin ehizan, baizik eta sakonago: egunero-eguneroko albiste txikietan nabarmenduz marokoarrak oldarkorrak direla, errumaniarrak lapurrak, bizilagun irribarretsuak psikopata ezkutatzen duela barrenean... Sinetsarazi arte kidea mehatxu dela; elkartasuna suntsitu arte.\nAkordatuko ote gara hurrengo naufragioan.


Errotaberri industria sektoreko 2A partzelaren xehetasun azterketa. Hasierako onespena\n2019ko martxoaren 4an egindako bilkuran, Zarauzko Udalaren Tokiko Gobernu Batzarrak erabaki zuen hasierako onespena ematea Errotaberri industria sektoreko 2A partzelan eraiki nahi den eraikinaren lerrokadurak eta bolumena egokitzeko xehetasun azterketari; Pukas Surf SL sozietateak abiarazi du espediente hori. JENDEAURREAN\n2018/2019 ikasturtean gizarte ahuldade egoerak prebenitzeko dirulaguntzak\nESKAERAK AURKEZTEKO EPEA: Martxoaren 18tik apirilaren 1era (biak barne). Informazio gehiago eta eskaera orria hemen: Deialdia.\nHAUTESLEEN ZERRENDAK IKUSGAI\nDatorren apirilaren 28an Gorte Nagusietarako egingo diren hauteskundeetarako zerrendak ikusgai\nGaueko ordutegian diharduten ostalaritzako, aisialdiko eta bestelako establezimenduen kokalekua arautzeko udal-ordenantza\n2019ko urtarrilaren 31n egindako osoko bilkuran, Udalbatzarrak erabaki zuen gaueko ordutegian diharduten ostalaritzako, aisialdiko eta bestelako establezimenduen kokalekua arautzeko udal ordenantzaren aldaketari hasierako onespena ematea. JENDEAURREAN\nOstalaritzako, jendaurreko ikuskizuneko eta jokoetako lokalek bete beharreko baldintzak arautzeko udal-ordenantza\n2019ko urtarrilaren 31n egindako osoko bilkuran, Udalbatzarrak erabaki zuen ostalaritzako, jendaurreko ikuskizuneko eta jokoetako lokalek bete beharreko baldintzak arautzeko udal-ordenantzari hasierako onespena ematea. JENDEAURREAN\nCopyright � 2007 Dynamic Macroweb & Design S.L.�Eskubide guztiak babestuak.


Disneyren ekoizpenak euskaratzea eskatu dute - Noticias de Gipuzkoa\nDisneyren ekoizpenak euskaratzea eskatu dute\nEusko Legebiltzarrean aldarrikatu dute ekimen honen garrantzia\nharri fernández 11.02.2021 | 00:43\nDisney Plus Euskaraz plataforma Legebiltzarrean izan zen atzo. Jorge Muñoz\nDisney Plus Euskaraz plataforma Legebiltzarrean izan zen atzo.\ndonostia – Helburu horrekin jaso ditu aldeko 5.500 sinadura Disney Plus Euskaraz plataformak, aipaturiko Disney Plusek euskarazko edukiak eskaini ditzan. Herri-ekimen honen ordezkariak Eusko Legebiltzarreko Kultura, Euskara eta Kirol Batzordean izan ziren atzo, beraien kezkak aurkeztu eta bitartekaritza instituzionala lortzeko asmoarekin.\nAlexander Aginagaldek egin zuen atzo "ume euskaldunen eskubideen bermeak" defendatzeko aldarria. Zentzu honetan eskakizun nagusiak bi izan ziren: alde batetik, bai Euskal Herriko zinema aretoetan, bai Disney+ plataforman, bere ekoizpenak euskaraz eskaini ditzala eskatu diote The Walt Disney Company-ri; bestetik, instituzioei eskatu die, "bereziki Eusko Jaurlaritzari", Mickey saguaren konpainiarekin kontaktuan jar daitezela haur euskaldunen eskubideak bermatu eta zaintzeko.\nEkimena, azaroan jaio zen, Katalunian Disney+ plataforma katalanez jarri behar zutela iragarri zutenean; baina aldarrikapen hau ez da kontu berria. Aspaldiko urtetan, Eusko Jaurlaritzak, ETBren bitartez, gaztetxoentzako ikus-entzunezkoen bikoizketa gero eta gutxiago kontratatzen du. Ondorioz, Bieuse (Bikoiztaile Euskaldunen Elkartea) elkarteko kideak greban daude orain bi urte, bikoiztutako orduen igoera aldarrikatuz.\nZer arazo dakarkie haurrei euskarazko ikus-entzunezkorik ez izateak? Erreferentzialtasunaren galera. 1980 eta 1990 hamarkadetako umeek Dragoi Bola, Dotakon eta Doraemon euskaraz entzuteko aukera izan zuten. Gaur egun, ordea, plataformen hazkundean jarri behar da begirada.\nAginagaldek zenbait datu esanguratsu eman zituen zentzu honetan: Netflixek eta Amazon Prime plataformen katalogo erraldoien artean euskarazko hiru filma baino ez daude. Filminen, euskarazko azpi-kanalean, 40 pelikula. Disney Plusen kasuan 500 film luze baino gehiago eta 3.000 seriez osatutako katalogoa du, baina horietako bakar bat ere ez dago euskaraz, nahiz eta Up bezalako lanak bere garaian bikoiztu. Gauza bera gertatzen da, adibidez, Netflixek bere katalogoan ikusgai dituen Chihiroren bidaia eta Ponyo itsaslabarrean animaziozko lanekin; euskaraz bikoiztu ziren baina bertsio hori ez dago eskuragarri. Eta hori gutxi balitz, multinazional zinematografiko horrek bereak ditu Marvel, Star Wars, Indiana Jones, Pixar eta beste hainbat saga eta ekoiztetxeen filmen eta telesailen eskubideak. Donostiako guraso talde batetik sortutako ekimenaren sustatzaileek argi daukate: "Frozeneko Elsak, Ice Age-eko Mannyk edo Star Warseko R2D2k euskaraz egiten ez badute, gaurko haurren gehiengoa ez da etorkizunean euskaraz biziko".\nAginagaldek beste adibide bat ere eman zuen gai honen garrantzia azpimarratzeko: pasa den abenduan, Disneyk Pixarrek ekoitzitako Soul pelikula estreinatu zen mundu mailan. Entzungai dauden bertsioen artean, katalanezko bertsioa ere eskuragarri dago nahi duenarentzat.\nHondarribiak 6,7 milioi ditu aurten hiri antolamendurako.\nDisney Plus Euskaraz


San Sebastian jaien balorazio "positiboa" egin du Azpeitiko Udalak - Urola Kostako Hitza : Urola Kostako Hitza\nSan Sebastian jaien balorazio "positiboa" egin du Azpeitiko Udalak\nMikel Ibarzabal Festa batzordeburua "gustura" agertu da festek izan duten erantzunarekin. "Egun ederrak izan dira. Tarteka xiri-miria egin badu ere, eguraldia ez da traba izan festak bere horretan jarraitzeko. Eta herritarrek nahiz bisitariek danborradaz gozatzeko aukera paregabea izan dute".\nFesta ondorengo ajeak aje, sansebastianen balorazioa egin du Azpeitiko Udalak. Mikel Ibarzabal Festa batzordeburua “gustura” agertu da festek izan duten erantzunarekin. “Egun ederrak izan dira. Tarteka xiri-miria egin badu ere, eguraldia ez da traba izan festak bere horretan jarraitzeko. Eta herritarrek nahiz bisitariek danborradaz gozatzeko aukera paregabea izan dute”.\nSan Sebastian bezperako danborradan 1.500 lagunek baino gehiagok parte hartu zuten. Gauerdia baino zertxobait lehenago bertsoa kantatu zuen Oihana Labianok udaletxetik. “00:00etarako minutu batzuk falta zirela, bertsoa kantatu zuen Labianok sorpresan”. Ibarzabalen aburuz, une “oso polita” izan zen, eta Festa batzordeburuak bertsolariaren prestutasuna eskertu du.\nSan Sebastian egunean, eguerdi partean, 600 bat haur atera ziren herria danbor hotsez alaitzera. Eguraldia tarteko, plazan ohi baino pieza gutxiago jo zituzten danbor taldeetako umeek. Dena den, danborrada egin ahal izan zuten, eta giro ederra izan zen Alde Zaharrean. Nekane Azpiazuk egin zuen haurren danborradako karroza; hain zuzen ere, sokamuturraren 500. urtemuga izan zen karrozarako gaia. Udalak azaldu duenez, “ederra” da karroza eta “jendeari gustatu zitzaion”.\nZapatuan ohi baino talde gehiagok parte hartu zuten banderaren jaitsierako danborradan. Urtero sei talde ateratzen dira txandaka banderaren jaitsieran, eta aurten, zapatua zenez, beste sei talde ere animatu ziren irtetera. “Zapatua izanda, jendeak ez zuen etxera joateko presarik, eta danborra jotzen eta ikusten jende ugari izan zen kalean”, azaldu du Ibarzabalek.


2+2=5? -> MATE + MATE = LITERATURA?: KOSTALERA (1234 m)\nHarkaitzaren indarra, isiltasunaren ziztada, itzalaren borroka eguzkiaren begien aurrean.\nEzpelaren muxua, pagoaren agurra, zer da bidean korrika dabilena?\nHaizea kopetan behera irristari; tximeletaren ezkutaleku bihurtu zait besoa.\nKostalera; Kanpezu (Araba) eta Nazar (Nafarroa) herrien artean, Kodes mendikatean dagoen tontorra. Uztailaren 27an bertso bat lapurtu zidana. Sabelean gora harkaitz hotzaren ziztada eragin zidana. Begirada luze, ikusmena maitemindu zidana.\nIoar gainetik Kostalerari\nluzatu diot begia,\njakin-minaren har jostariak\nirentsi dit ausardia,\nezpela dauka soinean berde,\nharri grisean argia,\nharkaitz zorrotzen adrenalina,\nhaitz zorrotzen izerdia,\npauso bakoitza maitasun muxu\nbihurtzen duen mendia.\nNi, Irati orain 19:02\nAizkorri 9 de agosto de 2010, 19:40\nKaixo odol gorriko printzesa: Ni ere Kostalera mendian eta bere inguru zoragarrietan ibilia naiz, aurtengo aste santuan, eta zu handik somatzeak asko poztu nau. Ia inoiz bat egiten dugun halako mendi gain batetan. Izan zoriontsu eta muxu pottolo bat, hau zurea da eta nirea egiten dut.\nXenda 9 de agosto de 2010, 19:44\nOso pozik irakurtzen ditut gainez gain uzten dituzun bertsoak, oso ederrak benetan. Segi mendia zapaltzen, zabaltzen eta errespetatzen.\nIrati 9 de agosto de 2010, 19:51\nMuxu potoloek hori dute, potoloak direla eta denentzako adina goxotasun badutela! Masailak gorrituta izaten dituzten printzesek ezin odol urdinik izan!\nIrati 9 de agosto de 2010, 19:55\nBertsoak? Idazten ditudan aldiko hurrengo baterako ideiak bukatu zaizkidala iruditzen zait. Baina, egia esan, mendiak majia hori ere badu, irudimena bizirik mantentzekoa. Bakarren batek pentsa dezake mendi guztiak berdinak direla, baina, xenda (izen polita jarri diozu zeure buruari!) eta harkaitz eta baso eta inguru bakoitza bera eta bakarra da. Bertsoak ere halakoa behar du, bera eta bakarra.\nMuxu handi bat zuretzako bueltan!


Ikasleen baldintzei lotutako bi eskaera egin ditu Aiaraldeko IAk, eta sinadura-bilketa abiatu du Laudion\nEskualdeko 206 ikaslek erantzun dute Aiaraldeko IAk osatutako galdetegia. Erantzunak aztertuta, bi aldarrikapen nagusi mahaigaineratu dituzte IAko kideek: batetik, ikastetxeek ikasturte hasieran zehaztutako egutegi eta ordutegiak errespetatzea eta hortik kanpo ematen diren eskolak bertan behera uztea, eta bestetik, ikasketa prozesua ikasleen beharretara egokitzea, beharrezkoa den edukia soilik landuz, esaterako. Momentuz Laudioko Ikastolan eta institutuan jarri dute martxan sinadura-bilketa, baina ez dute baztertu eskualdeko gainontzeko heziguneetan ere "eztabaida prozesuak" abiatzea.\nAiaraldeko ikasleek otsailean egindako elkarretaratzea. Argazkia: Aiaraldeko IA\nAiaraldeko (Araba eta Bizkaia) Ikasle Abertzaleakek azaldu duenez, "COVID-19aren aitzakiapean ezarritako alarma egoerak aldaketa nabarmenak eragin ditu hezkuntza esparruan". Horrek ikasleen baldintzetan izan duen inpaktua ezagutzeko, beraz, galdetegi bat osatu zuten IAko kideek, eta dagoeneko esku artean dituzte eskualdeko 206 ikasleren erantzunak.\nBatetik, jakinarazi dute ikastetxeek "ez dituztela errespetatu ikasturte hasieran ezarritako ordutegiak", izan ere, ikasleen %27 konektatu behar izan dira online eskoletara arratsaldetan edo jaiegunetan. %13k ez dute "gaitasun edo baliabide teknologikorik online metodoa jarraitzeko, eta %87k nabaritu du "lan kargaren areagotzea". %67,5ek iritzi diote irakasleek "malguagoak" izan beharko luketela etxerako lanen epe-mugekin, "oso zorrotzak" izaten ari direlako. Hala, %95ek adierazi dute estresa jasaten ari direla, eta orokorrean, %91 dira Hezkuntza Sailak hartutako erabakiak "bat ere onuragarriak ez direla" uste dutenak.\nBestelako zailtasun batzuk ere aipatu dituzte ikasleek; hala nola, edukiak "laguntzarik gabe barneratu" behar dituztela eta eskolak ireki bezain pronto azterketak izango dituztela, edota ikasgai bakoitzean "eduki gehiegi" lantzen ari direla eta "zalantza kopuruak gora egin duela".\nBI ALDARRIKAPEN MAHAI GAINEAN\nBehin galdetegiaren bidez jasotako erantzunak aztertuta, bi eskaera zehatz egin ditu Aiaraldeko IAk:\nIkasturte hasieran zehaztutako egutegi eta ordutegiak errespetatzea: zehaztutako egutegi eta ordutegitik kanpo ematen diren eskolak bertan behera uztea, eta lanen epe-mugak ere eskola egunetarako ezartzea.\nIkasketa prozesua ikasleen beharretara egokitzea: "testuinguruak eragindako baliabide faltaren eta zailtasunaren ondorioz", klasean "beharrezko edukia" soilik lantzea.\nAldarrikapenak aurkeztuta, IAko kideek sinadura-bilketa jarri dute martxan Laudion (Araba), hain zuzen, Ikastolan eta institutuan. Bilketaren bidez, "ikasleriaren kezka islatzea" da asmoa, baita "ikastetxeetako zuzendaritzek euren egoera ulertzea eta konpromisoa hartzea" lortzea ere.\nBestalde, ikasleek ez dute baztertu eskualdeko gainontzeko ikastetxeetan ere "eztabaida-prozesuak" abiatzea.


Arratzuko Udala - ARRATZUKO UDALAK HERRIKO MAPA TOPONIMIKOA EGIN DAU IRISGARRITASUNA HOBETZEKO\nARRATZUKO UDALAK HERRIKO MAPA TOPONIMIKOA EGIN DAU IRISGARRITASUNA HOBETZEKO\nArratzuko Udalak georreferenziazio proiektu zabala garatu dau herriko irisgarritasuna hobetzeko asmoz, nekazal inguruetako interes puntuak lokalizatzea ahalbidetzen duen eta larrialdietako zerbitzuei estaldura emoteko erraminta gisa. Herriko informazio geografikoaren kalitatea hobetzeko kudeaketaren barne, herriko mapa toponimikoa editatu dau. Honek kaletegia, interes orokorreko hiri elementuak eta interesdun ibilbideak azaltzen dauz, besteak beste.\nArratzun nekazal eremu isolatu asko daude. Hau dela eta, Arratzuko Udalak herriko txoko guztien lokalizazioa erraztearen alde egin dau GIS erraminten bitartez ( informazio-sistema geografikoa). Lehenengo Inforgis jarri zuen martxan, herriko baliabideen kudeaketa hobetzeko, eremu hauetan: herri kartografia, HAPO, ur hornidura sarea, etabar. Ondoren, Inforgentziak, erraminta honek modu arin eta zuzenean, nahasketarik gabe larrialdi puntuak aurkitzea ahalbidetzen du, ibilbide irisgarri eta ziurra bermatuz. Erraminta honekin, udalak "PDI" izeneko nekazal eremuko ( baserriak, ustiapenak...), ondare kulturaleko (baselizak, gurutzeak, dorretxeak, etab.), aisialdi espazioak, parkeak eta instalazio publikoko (ureztatze ahoak, deposituak, iturriak, kaptazioak, etab.) interes puntuak lokalizatzea ere bultzatzen du.\nHerriko irisgarritasuna eta informazio geografikoaren kalitatea hobetzeko helburugaz Arratzuko Udalak herriko mapa toponimikoa publikatu dau.\nMapa honetan informazio toponimiko osoa agertzen da, eguneratutako kartografiaren gainean, informazio grafikoa eta alfanumerikoa, harmonizatutako topografia oinarria 1/5000, zuzendutako informazio toponimiko zabala, kaletegia, interes orokorreko hiri elementuak eta interesdun ibilbideak.\nMapa toponimikoa eta inforgis zein inforgentziak GIS erramintak burutzeko Arratzuko Udalak landa guneetako interesguneak bilatu eta zerrendatu egin dauz: baserriak, etxeak, ondare baliabideak, etabar.\nErraminta guzti hauen helburua larrialdi zerbitzuetako lana erraztea da (anbulantziak, etxeko laguntza medikoa, polizia, suhiltzaileak, etab.); eta ohiko zerbitzuek (mezularitza, asistentzia teknikoa, konponketak, etab.) eskatutako helbidera hel daitezkeela ibilbide zuzen eta irisgarrienetik (PDI inbentario). Zerbitzu honekin udalak Arratzuko herria publikoari eta turistei hurbildu nahi die, bertako ondare aberastasuna ezagutzera emoteko.